
Mae'r adroddiad hwn yn cyflwyno canfyddiadau o arolwg Dweud Eich Dweud 2026, a gomisiynwyd gan Ofal Cymdeithasol Cymru ac a gwblhawyd gan 7,565 o weithwyr gofal cymdeithasol ledled Cymru. Mae hyn yn cyfateb i tua 8.9% o'r gweithlu cyffredinol o tua 85,000 o bobl, sy’n gynnydd o gyfradd ymateb amcangyfrifed o 7% yn 2025. Mae'n rhoi trosolwg cynhwysfawr o nodweddion, profiadau a barn yr ymatebwyr, gan gynnwys amodau cyflogaeth, ansawdd swydd, cymhelliant, lles, a phrofiadau o weithio ym maes gofal cymdeithasol.
Mae'r dadansoddiad yn cymharu ymatebion arolwg gan weithwyr gofal (5,418), rheolwyr gofal (746), y rhai mewn rolau gwaith cymdeithasol (971), a'r rhai mewn rolau gofal cymdeithasol eraill (430).  
Nodweddion myfyrwyr
Roedd yr ymatebwyr yn fenywod yn bennaf (tua 80%), yn amrywiol o ran ethnigrwydd, ac yn aml roedd ganddynt gyfrifoldebau gofalu ychwanegol, gyda bron i draean o’r ymatebwyr yn darparu gofal di-dâl hefyd. Roedd yr ymatebwyr yn hŷn ar y cyfan, gyda llai na 10% o dan 30 oed, ac roedd cyfran sylweddol o’r rhai mewn rolau rheoli a rolau eraill dros 50 oed. Roedd gan y mwyafrif lefelau uchel o addysg, gyda 41% yn meddu ar gymwysterau lefel gradd, er bod amrywiaeth sylweddol yn ôl galwedigaeth. 
Roedd yr ymatebwyr yn cael eu cyflogi ar draws ystod eang o feysydd gwasanaeth, a’r mwyaf cyffredin oedd cymorth i ofalwyr, pobl hŷn, dementia, anabledd dysgu, a gwasanaethau iechyd meddwl. (Mae'n bosibl bod rhai ymatebwyr wedi dewis 'cymorth i ofalwyr' (carer support) i adlewyrchu eu bod yn darparu gofal a chymorth, yn hytrach nag i ddangos eu bod yn darparu cymorth i ofalwyr di-dâl). Roedd bron i hanner yn gweithio o fewn un maes gwasanaeth, ond roedd llawer yn gweithredu ar draws sawl maes gwasanaeth.
Cymhelliant, cydnabyddiaeth ac ymrwymiad
Mae gwaith gofal cymdeithasol yn cael ei yrru'n gryf gan werthoedd, gyda mwyafrif yr ymatebwyr wedi'u cymell gan awydd i wneud gwahaniaeth (56%), boddhad wrth gefnogi eraill (41%), a chysondeb y gwaith gyda'u sgiliau (32%). Roedd cymhellion allanol fel cyflog (2%) neu ddiogeledd swydd (12%) yn chwarae rôl lawer llai.
Roedd y rhan fwyaf o'r ymatebwyr yn teimlo eu bod yn cael eu gwerthfawrogi gan y bobl maen nhw'n eu cefnogi, eu cydweithwyr a’u rheolwyr. Ond, roedd cydnabyddiaeth gan asiantaethau partner a'r cyhoedd ehangach yn fwy cyfyngedig ac yn amrywio yn ôl galwedigaeth.
Roedd un o bob pedwar ymatebydd yn ystyried gadael y sector. Y prif resymau a nodwyd oedd cyflog isel (51%), gorweithio (42%) ac amodau gwaith neu gyflogaeth gwael (32%). Er bod hyn yn dangos pwysau parhaus o ran cadw staff, mae mwyafrif yr ymatebwyr yn parhau i fod yn ymroddedig i weithio ym maes gofal cymdeithasol. Roedd bron i 40% o'r ymatebwyr yn disgwyl aros yn y sector tan y byddan nhw’n ymddeol.
Amodau cyflogaeth ac ansawdd swydd
Roedd y rhan fwyaf o'r ymatebwyr wedi'u cyflogi ar gontractau parhaol (95%), gyda'r mwyafrif yn gweithio yn y sector preifat (53%), gyda'r sector cyhoeddus yn dilyn (38%). Roedd ymatebwyr gwaith cymdeithasol yn fwy tebygol o fod yn y sector cyhoeddus (77%), ac roedd rheolwyr a gweithwyr gofal yn fwy tebygol o fod yn y sector preifat (tua 60%).
Er bod 94% wedi nodi eu bod yn cael eu talu ar y Cyflog Byw Gwirioneddol neu'n uwch, mae boddhad â chyflog yn parhau i fod yn gymharol isel, gyda thuag un rhan o dair o'r ymatebwyr yn nodi eu bod yn fodlon. I’r gwrthwyneb, roedd boddhad â thelerau ac amodau yn fwy cadarnhaol ar y cyfan (57%), er bod hyn yn cynrychioli dirywiad o'i gymharu â'r hyn a adroddwyd yn ystod blynyddoedd blaenorol. 
Mae canfyddiadau ansawdd swydd yn dangos profiadau cymysg. Roedd y rhan fwyaf o'r ymatebwyr yn teimlo bod prosesau ar waith i weithwyr godi materion yn y gwaith (87%). Fodd bynnag, roedd amrywiaeth rhwng grwpiau galwedigaethol o ran i ba raddau roedden nhw’n teimlo yr ymgynghorir â gweithwyr ac o ran eu canfyddiadau o gryfder eu dylanwad. Er bod pedwar o bob pump o’r ymatebwyr yn ymwybodol (neu’n ymwybodol i ryw raddau) o’u hawliau cyflogaeth, dywedodd un o bob pump nad oedd eu hawliau cyflogaeth yn cael eu parchu. 
Roedd mwy o ddewis i ymatebwyr o ran sut maen nhw'n cyflawni tasgau (56%), er bod llai o bobl yn teimlo bod ganddyn nhw reolaeth dros ba dasgau maen nhw'n eu gwneud (41%). Adroddodd tua hanner fod digon o staff a digon o amser i wneud eu gwaith yn dda. Roedd lleiafrif helaeth o’r ymatebwyr yn profi gwaith dwys, pwysau amser, a phrinder staff, yn enwedig mewn swyddi gwaith cymdeithasol. Er gwaethaf yr heriau hyn, nododd 74% o'r ymatebwyr eu bod yn gallu diwallu anghenion y bobl maen nhw’n eu cefnogi.
Hyfforddiant, sgiliau a datblygiad
Ar y cyfan, roedd ymwybyddiaeth o safonau proffesiynol, Cod Ymarfer Proffesiynol Gofal Cymdeithasol Cymru, yn uwch ymhlith ymatebwyr gwaith cymdeithasol a rheolwyr gofal o'i gymharu â gweithwyr gofal. 
Nododd y rhan fwyaf o’r ymatebwyr eu bod wedi cael hyfforddiant digonol i gyflawni eu swyddi (79%), ond nododd bron i hanner fod angen hyfforddiant ychwanegol i gefnogi datblygiad gyrfa. Ymhlith y rhwystrau rhag hyfforddiant roedd llwyth gwaith, diffyg amser, a phroblemau mynediad.
Roedd yr ymatebion ynghylch y bwriad i symud ymlaen i swyddi arwain yn gymysg, gyda 39% o'r ymatebwyr yn mynegi diddordeb mewn swyddi arwain yn y dyfodol a 37% ddim yn mynegi diddordeb. O fewn adborth ansoddol, codwyd pryderon ynghylch diffyg eglurder ynghylch cyfleoedd datblygu gyrfa a oedd yn cefnogi llwybrau i uwch swyddi. 
Defnydd o Ddeallusrwydd Artiffisial (AI)
Am y tro cyntaf, archwiliodd yr arolwg y defnydd o Ddeallusrwydd Artiffisial (AI) mewn gofal cymdeithasol ac adroddodd tua 30% ryw lefel o ddefnydd. Roedd ymwybyddiaeth a lefelau defnydd yn amrywio'n sylweddol yn ôl y swyddi, gyda'r lefelau isaf o ddefnydd ac ymwybyddiaeth yn cael eu hadrodd gan weithwyr gofal rheng flaen.
Lles, iechyd a phrofiadau gwaith negyddol

Mae dangosyddion lles yn awgrymu bod yr ymatebwyr yn profi llai o foddhad â bywyd a mwy o bryder na'r boblogaeth weithio gyffredinol yng Nghymru. Dwysedd a llwyth gwaith uchel cafodd ei nodi fel y brif ffynhonnell straen (27%), yn benodol ymysg gweithwyr cymdeithasol (44%). Nododd llawer o ymatebwyr eu bod yn ei chael yn anodd anghofio am y gwaith ar ôl gadael (59%) a’u bod wedi gweithio tra eu bod yn sâl (60%). 
Adroddodd llawer o ymatebwyr forâl cadarnhaol. Roedd gan dros ddwy ran o dair forâl uchel y rhan fwyaf o’r amser neu drwy’r amser (67%), ac roedd 63% yn teimlo eu bod yn cael eu cefnogi gan reolwyr drwy'r amser neu'r rhan fwyaf o'r amser. Roedd 72% yn teimlo eu bod yn cael cefnogaeth gan gydweithwyr drwy'r amser neu'r rhan fwyaf o'r amser.
Adroddodd dros 40% o’r ymatebwyr am brofiadau o fwlio, gwahaniaethu neu drais corfforol. Roedd cyfraddau uwch o fwlio (26%) o'i gymharu â thrais corfforol (18%), a gwahaniaethu (18%). 
Roedd lefelau adrodd am ddigwyddiadau a boddhad gyda chanlyniadau yn amrywio ar gyfer bwlio, gwahaniaethu a thrais corfforol ac ar draws galwedigaethau. Roedd cyfraddau uwch o adrodd am ddigwyddiadau o drais corfforol (92%) o'i gymharu â bwlio (72%), a gwahaniaethu (59%). Yn gyffredinol, roedd lefelau isel o foddhad gyda'r ymatebion a'r canlyniadau ar ôl adrodd am ddigwyddiad. Roedd tua thraean (32%) o'r ymatebwyr yn fodlon â’r canlyniadau ar ôl adrodd am ddigwyddiad gwahaniaethu, ac roedd 39% o'r ymatebwyr yn fodlon â’r canlyniadau ar ôl adrodd am ddigwyddiad bwlio. Roedd dros hanner (54%) yr ymatebwyr yn fodlon â’r canlyniadau ar ôl adrodd am ddigwyddiad o drais corfforol. 
Casgliad
Mae'r canfyddiadau'n cyflwyno darlun o weithlu ymroddedig, sy'n cael ei yrru gan werthoedd, ac sy'n darparu gofal ystyrlon er gwaethaf amodau gwaith sy'n aml yn heriol. Er bod llawer o weithwyr wedi nodi profiadau cadarnhaol o waith tîm, pwrpas a pherthnasau, roedd y data hefyd yn tynnu sylw at bwysau parhaus yn gysylltiedig â chyflog, llwyth gwaith, staffio a lles. Roedd yr ymatebion hyn yn amrywio ar draws rolau swyddi.
“Wrth wraidd y peth, mae pobl yn cael eu denu at waith ystyrlon ac mae gofal cymdeithasol yn ystyrlon. Ond er mwyn denu a chadw pobl dda, mae'n rhaid i'r sector ddangos ei fod yn eu gwerthfawrogi nhw cymaint ag y maen nhw'n gwerthfawrogi'r bobl maen nhw'n eu cefnogi.”
(Gweithiwr cartref gofal i oedolion, gwrywaidd)

1. [bookmark: _Toc241488434]Cyflwyniad
Comisiynodd Gofal Cymdeithasol Cymru ymchwilwyr Prifysgol Caerdydd, yn y Ganolfan Ymchwil Gofal Cymdeithasol i Oedolion (CARE) a Pharc Ymchwil y Gwyddorau Cymdeithasol (SBARC), i gynnal arolwg Dweud Eich Dweud 2026, gyda chefnogaeth Fforwm Gofal Cymru. 
Mae'r adroddiad ymchwil hwn yn rhoi tystiolaeth ar brofiadau cyfredol o weithio mewn swyddi gofal cymdeithasol yng Nghymru. Gan archwilio ystod eang o bynciau sy'n gysylltiedig â chyflogaeth, mae'r adroddiad yn tynnu ar ddata arolwg gan dros 7,000 o weithwyr gofal cymdeithasol yng Nghymru. Mae'n darparu tystiolaeth o'u nodweddion, eu gwasanaeth a’u proffil cyflogaeth, a materion â chysylltiad agos fel gwaith teg, ansawdd swydd a lles.
Diffinnir gwaith teg fel gwaith lle mae gweithwyr “yn cael eu gwobrwyo, eu clywed a’u cynrychioli mewn ffordd deg, bod eu sefyllfa yn ddiogel, a'u bod yn gallu gwneud cynnydd mewn amgylchedd iach a chynhwysol, lle mae hawliau yn cael eu parchu”[footnoteRef:1]. Mae hyn yn cefnogi iechyd a lles cadarnhaol, recriwtio a chadw staff, a datblygiad y gweithlu. Mae'n darparu fframwaith defnyddiol i asesu ansawdd gwaith gofal cymdeithasol, a meysydd posibl i'w gwella a all fynd i'r afael â phroblemau sylweddol yn y gweithlu o fewn y sector gofal cymdeithasol.   [1:  Gwaith Teg Cymru 2019, t2] 

Mae'r adroddiad wedi'i strwythuro'n ddeuddeg adran. 
Mae Adran 2 yn adrodd ar ddyluniad yr arolwg ymchwil, y dull o’i gyflwyno a’i gyfyngiadau. 
Mae Adrannau 3 i 6 yn disgrifio proffil gweithlu'r ymatebwyr. Mae hyn yn cynnwys rolau swyddi, nodweddion personol (fel oedran a rhywedd), math o wasanaeth gofal cymdeithasol (fel maes gwasanaeth, lleoliad daearyddol y gwaith a chofrestriad) a natur y gyflogaeth (fel sector, contractau, oriau). 
Yn Adran 6, archwilir boddhad â chyflog, a boddhad â thelerau ac amodau hefyd.
Mae Adran 7 yn cyflwyno dadansoddiad o gymhellion dros weithio yn y maes gofal cymdeithasol, cydnabyddiaeth am y gwaith, ac ymrwymiad i weithio yn y maes gofal cymdeithasol. 
Mae Adrannau 8 i 10 yn canolbwyntio ar agweddau ar waith teg ac ansawdd swydd. Archwilir ymgynghori â gweithwyr, cynrychiolaeth a hawliau gweithwyr yn Adran 8 . Yna rydyn ni’n ystyried agweddau amrywiol ar ansawdd swyddi yn Adran 9 gan gynnwys dwyster gwaith, ymreolaeth, llais y gweithiwr, a pharch. Mae Adran 10 yn trafod mynediad a rhwystrau at hyfforddiant, datblygiad a chynnydd gyrfa.
Mae Adran 11 yn canolbwyntio ar ganfyddiadau sy'n ymwneud ag iechyd, lles, straen a chefnogaeth. 
Yn Adran 12 rydyn ni’n cyflwyno dadansoddiad o sylwadau'r ymatebwyr yn ymwneud ag agweddau cadarnhaol a negyddol ar waith, yn ogystal â'u hawgrymiadau ar sut i wella'r profiad o weithio ym maes gofal cymdeithasol. 
Yn olaf, mae Adran 13 yn myfyrio ar y canfyddiadau, ac yn cloi'r adroddiad. 

2. [bookmark: _Toc241488435]Dyluniad yr ymchwil
Mae'r adran hon yn disgrifio arolwg Dweud Eich Dweud 2026 a'r dull dadansoddol a ddefnyddiwyd ar gyfer yr adroddiad hwn. 
[bookmark: _Toc241488436]Arolwg 2026
Nod casglu data Dweud Eich Dweud 2026 oedd ystyried amgylchedd cyflogaeth gofal cymdeithasol yng Nghymru, gan ymgysylltu â rhanddeiliaid perthnasol, er mwyn darparu sylfaen dystiolaeth effeithiol. Lluniwyd yr arolwg i archwilio profiadau cyfredol o waith gofal cymdeithasol yng Nghymru trwy arolwg ar-lein hygyrch, oedd yn agored i bob gweithiwr gofal cymdeithasol yng Nghymru.
Rhoddwyd cymeradwyaeth foesegol i'r gwaith ymchwil hwn gan Bwyllgor Moeseg Ymchwil Ysgol y Gwyddorau Cymdeithasol, Prifysgol Caerdydd, ym mis Rhagfyr 2025. 
Lansiwyd yr arolwg ym mis Ionawr 2026 a chafwyd 7,565 o ymatebion cymwys.  
Gan adeiladu ar arolygon blaenorol yn 2023, 2024 a 2025, mae holiadur 2026 yn cynnwys wyth prif adran, sy’n ymdrin â nodweddion personol, gwybodaeth am y swydd, a phrofiadau o’r gwaith. Mae rhagor o wybodaeth am ddatblygiad, dull cyflwyno a chynnwys yr arolwg ar gael yn Adroddiad Technegol Dweud Eich Dweud 2026. 
Roedd cwestiwn cyntaf yr arolwg, “Beth yw eich rôl bresennol ym maes gofal cymdeithasol?” yn orfodol. Roedd yn cyfeirio ymatebwyr anghymwys at ddiwedd yr arolwg (er enghraifft, pobl nad oeddent erioed wedi gweithio ym maes gofal cymdeithasol) ac yn cyfeirio cyn-weithwyr gofal cymdeithasol nad oeddent yn gweithio yn y sector mwyach at gyfres lai o gwestiynau. Mae'r holiadur llawn yn Atodiad 1 yr Adroddiad Technegol.
[bookmark: _Toc241488437]Dadansoddi
Mae adrannau 3 i 11 o'r adroddiad hwn yn darparu ystadegau disgrifiadol (amlderau, cymedrau neu ganrannau) ar gyfer pob ymateb cymwys i'r arolwg. Cyflwynir canlyniadau ar gyfer yr holl ymatebwyr ochr yn ochr â chanlyniadau ar gyfer tri grŵp galwedigaethol craidd[footnoteRef:2]. Y grwpiau hyn yw gweithwyr gofal cymdeithasol, rheolwyr, a gweithwyr cymdeithasol (gan gynnwys rheolwyr gwaith cymdeithasol) a'r rhai mewn rolau 'eraill' (fel arolygwyr, aseswyr, neu weithwyr iechyd neu gyfiawnder, na ellid eu dosbarthu i'r tri grŵp galwedigaethol craidd).  Mae gwybodaeth am samplau, cymhwysedd a dosbarthiad y rolau yn yr Adroddiad Technegol. Lle bo modd, trafodir y canfyddiadau mewn cymhariaeth ag arolygon blaenorol. [2:  Mae adroddiadau byr ar wahân ar gael ar gyfer pob grŵp galwedigaethol craidd gweithwyr gofal cymdeithasol yn ogystal ag adroddiad thematig ar wahân sy'n canolbwyntio ar bobl ifanc (18-30 oed) a'u profiadau gwaith yn y sector. Gellir eu gweld, yma.] 

Defnyddir themâu allweddol a nodwyd o ymatebion i gwestiynau penagored i ddangos neu amlygu profiadau ymatebwyr ymhellach.
Mae'r holl ddeunydd wedi'i wirio i wneud yn siŵr nad oes unrhyw ddata adnabod yn cael ei ddatgelu a bod anhysbysrwydd yr ymatebwyr yn cael ei gynnal. 
[bookmark: _Toc241488438]Cyfyngiadau
Mae'r canfyddiadau a gyflwynir yn yr adroddiad hwn yn adlewyrchu teimladau a phrofiadau'r ymatebwyr, ac efallai nad ydynt yn adlewyrchu'r gweithlu cyfan. Er mwyn ystyried y risg o ragfarn cynrychiolaeth, archwiliwyd nodweddion allweddol ymatebwyr yr arolwg a data ar y gweithlu cofrestredig yng Nghymru. 
Mae cyfran ymatebwyr yr arolwg o fewn categorïau galwedigaethol yn amrywio ychydig o'i gymharu â data Gofal Cymdeithasol Cymru ar y gweithlu cofrestredig, gyda chyfran fwy o reolwyr yn ymateb i'r arolwg (10% o ymatebwyr yr arolwg, 4% o'r gweithlu cofrestredig). Mae hefyd yn werth nodi gwahaniaethau eraill o'i gymharu â data cofrestru'r gweithlu cyn cyflwyno dadansoddiad o'r holl nodweddion yn ôl rolau galwedigaethol yn Adran 3. Roedd ymatebwyr yr arolwg ychydig yn fwy tebygol o fod yn fenywod (80% o ymatebion yr arolwg, 78% ar y gofrestr), ac ychydig yn llai tebygol o fod yn wyn (73% o ymatebion yr arolwg, 75% ar y gofrestr). Roedd yr ymatebwyr yn fwy tebygol o fod yn hŷn, gyda chynrychiolaeth is o weithwyr o dan 30 oed. Mae'n hyn yn debygol o fod wedi’i yrru gan nifer o ffactorau, gan gynnwys mai rheolwyr oedd cyfran uwch o’r ymatebwyr. Mae tystiolaeth o baneli arolwg ar-lein hefyd yn dangos bod grwpiau iau yn llai tebygol o gymryd rhan ac yn fwy tebygol o roi’r gorau iddi na grwpiau hŷn, gan gyfrannu at duedd ymateb sy'n gysylltiedig ag oedran mewn arolygon ar-lein.[footnoteRef:3]   [3:  Er enghraifft, gweler Klaus, F., Peek, E., Quynh, A., Sutherland, AN, Selvam, D., Moore, RC ac Eyler, LT (2022) ‘Mobile survey engagement by older adults is high during multiple phases of the COVID-19 pandemic and is predicted by baseline and structural factors’, Frontiers in Digital Health, 4, 920706.
https://doi.org/10.3389/fdgth.2022.920706 ] 

Yn ogystal, cymharwyd nodweddion a adroddwyd yn Adroddiad y Gweithlu Gofal Cymdeithasol 2025[footnoteRef:4] â nodweddion ymatebwyr yr arolwg. Roedd cyfrannau'r rhyweddau yn debyg i'r arolwg (81% benywaidd). Amcangyfrifwyd bod 12% o weithwyr gofal cymdeithasol yn dod o grwpiau ethnig leiafrifol y Deyrnas Unedig/mwyafrif byd-eang, sy’n llawer is na data’r arolwg a'r gofrestr ar gyfer 2026. Mae adroddiad y gweithlu 2025 hefyd yn awgrymu bod dros hanner y gweithwyr a gyflogwyd mewn awdurdodau lleol dros 46 oed, gan ostwng i lai na 40% mewn gwasanaethau a gomisiynir. Adroddir ar nodweddion ymatebion arolwg 2026 yn Adran 3 ac maent yn dangos bod ymatebwyr yr arolwg yn debyg o ran rhywedd, yn fwy tebygol o fod yn hŷn, ac o grwpiau ethnig leiafrifol y Deyrnas Unedig/mwyafrif byd-eang. Roedd nodweddion y rhai a ymatebodd i arolwg 2026 yn gyson ag ymatebwyr arolygon Dweud Eich Dweud yn y gorffennol. O ystyried y gwahaniaethau yn y ffigurau rhwng ffynonellau data, ni chafodd unrhyw bwysoliad ei gymhwyso i ddata'r arolwg yn yr adroddiad hwn. Mae rhagor o wybodaeth ar gael yn yr Adroddiad Technegol. [4:  https://gofalcymdeithasol.cymru/ymchwil-a-data/adroddiadaur-gweithlu ] 



3. [bookmark: _Toc241488439] Swyddi Gofal Cymdeithasol
Mae Ffigur 1 yn dangos canran yr ymatebwyr yn ôl 16 rôl wahanol. 
Roedd traean o'r ymatebwyr yn weithwyr cartref gofal i oedolion (32%), ac roedd bron i chwarter yn weithwyr gofal cartref (23%). Dewisodd lleiafrif sylweddol o ymatebwyr rôl 'arall' (19%). Dangosodd archwiliad pellach o ymatebion testun gan yr ymatebwyr hyn mai gweithwyr neu gynorthwywyr gofal neu gymorth oedd y mwyafrif ohonynt, nad oeddent yn cyd-fynd â swyddi gofal cartref, plant, neu gartrefi gofal. Nododd rhai eu meysydd yn fanylach yn eu hymateb, fel lleoliadau gofal (fel gofal cymunedol, byw â chymorth, gofal iechyd) neu arbenigeddau (fel anableddau dysgu neu iechyd meddwl). Roedd enghreifftiau llai cyffredin eraill yn cynnwys rolau gweinyddol, cydlynwyr gweithgareddau, a rolau asesu neu adolygu. Mae'r ffigurau hyn yn cyd-fynd yn fras ag arolwg 2025, lle roedd 32% o’r ymatebwyr yn weithwyr cartref gofal i oedolion, 23% yn weithwyr gofal cartref a 6% mewn rolau gwaith cymdeithasol sy'n gweithio gydag oedolion[footnoteRef:5]. [5:  Cafodd 'rôl gweithiwr gofal arall' ei hepgor o arolwg 2026 er mwyn archwilio natur y rolau hyn. Roedd hyn yn golygu bod cynnydd yng nghyfran y gweithwyr a ddewisodd 'Rôl arall' nag yn y blynyddoedd blaenorol. Gan gyfuno Arall (6%) a Gweithiwr gofal arall (9%) ar gyfer data 2025, mae'r ymatebion yn cynrychioli tua 15% o'r sampl, sydd 3.5% yn is na'r ymatebion yn 2026. ] 
[bookmark: _Toc242366646]Ffigur 1: Rolau ym maes Gofal Cymdeithasol 

N=7,565
Yng ngweddill yr adroddiad hwn, mae’r rolau wedi'u grwpio i dri grŵp galwedigaethol i adlewyrchu gwahanol agweddau ar waith gofal cymdeithasol: 
1) Gweithwyr gofal: 5,418 o weithwyr gofal a chymorth rheng flaen
2) Rheolwyr lleoliadau gofal: 746 gan gynnwys rheolwyr gofal cartref, gofal preswyl i blant a chartrefi gofal i oedolion (nid yw rheolwyr gwaith cymdeithasol wedi'u cynnwys yn y categori hwn)
3) 971 o weithwyr cymdeithasol a rheolwyr gwaith cymdeithasol. 
Adroddir galwedigaethau nad ydynt yn ffitio i'r categorïau hyn fel rolau 'Arall' (N=430). 
I gael gwybodaeth am y grwpiau hyn, gweler yr Adroddiad Technegol. 


4. [bookmark: _Toc241488440]
Nodweddion yr ymatebwyr
Mae'r adran hon yn adrodd ar nodweddion personol yr holl ymatebwyr, ac ar gyfer y grwpiau galwedigaethol craidd (gweithwyr gofal, rheolwyr a gweithwyr cymdeithasol) a gweithwyr eraill ym maes gofal cymdeithasol. Rydyn ni hefyd yn cyflwyno gwybodaeth am y Gymraeg ac ieithoedd eraill a siaredir, y lefel addysg uchaf, a statws economaidd-gymdeithasol.
[bookmark: _Toc241488441]Nodweddion personol
Darparodd yr ymatebwyr wybodaeth am ystod eang o nodweddion personol, gan gynnwys rhyw, ethnigrwydd, cyfeiriadedd rhywiol, niwroamrywiaeth, gwlad enedigol, statws anabledd, ac a oeddent yn ofalwyr di-dâl. 
Mae Tabl 1 yn dangos y nodweddion hyn ac yn tynnu sylw at y ffaith bod yr ymatebwyr yn fenywod yn bennaf ar draws pob grŵp galwedigaethol (tua 80%). Gofynnwyd i'r ymatebwyr hefyd a oedd eu rhywedd yn cyfateb i'r rhyw a gofrestrwyd ar adeg eu geni. Dywedodd 98% ei fod, dywedodd 0.4% nad oedd, a nododd 1% fod yn well ganddynt beidio dweud. Nid archwilir unrhyw ddadansoddiadau pellach oherwydd y niferoedd isel.
Roedd yr ymatebwyr yn amrywiol o ran ethnigrwydd, gyda 73% yn nodi eu bod o ethnigrwydd Gwyn. Roedd amrywiaeth yn amlycach ymhlith gweithwyr gofal, lle cwblhaodd cyfran uwch o ymatebwyr Du ac Asiaidd (18% ac 11% yn y drefn honno) yr arolwg. Rheolwyr oedd â'r gyfran uchaf o ymatebwyr Gwyn (91%). 
Dim ond lleiafrif bach o ymatebwyr (5%) a nododd eu bod yn uniaethu â chyfeiriadedd rhywiol nad oedd yn heterorywiol. 
Mae ystyriaeth o wlad enedigol yr ymatebwyr yn dangos, ar y cyfan, fod dros 70% o'r ymatebwyr wedi'u geni yn y Deyrnas Unedig. Fodd bynnag, mae dadansoddi yn ôl grŵp galwedigaethol yn dangos amrywiad sylweddol. Dywedodd llai o ymatebwyr nad ydynt wedi'u geni yn y Deyrnas Unedig mewn rolau rheolwyr (ychydig o dan 10%), o'i gymharu â ffigur uchel o 33% ymhlith gweithwyr gofal.   
At ei gilydd, nododd 12% o'r ymatebwyr eu bod yn niwrowahanol. Adroddwyd cyfraddau uwch o niwrowahaniaeth gan y rhai mewn gwaith cymdeithasol (19%), gyda gweithwyr gofal yn adrodd y cyfraddau isaf (10%). 
Nododd tua un o bob pump o ymatebwyr fod ganddynt anabledd. O'r ymatebwyr hyn, dywedodd 67% fod eu cyflwr yn cyfyngu ar weithgareddau o ddydd i ddydd.
Nododd cyfran sylweddol o'r ymatebwyr hefyd fod ganddyn nhw gyfrifoldebau gofalu di-dâl (31%), gan dynnu sylw at y gorgyffwrdd neu 'gyfrifoldeb deuol' rhwng rolau gofalu â thâl a rhai di-dâl. Roedd hyn ar ei uchaf ymhlith rheolwyr (37%) a rolau gofal eraill (36%). Roedd rheolwyr a gweithwyr gofal eraill yn fwy tebygol o fod mewn grwpiau oedran hŷn. Gall y cyfraddau uwch o gyfrifoldebau gofalu di-dâl yn y grwpiau hyn adlewyrchu'r angen i ofalu am rieni a pherthnasau neu wyrion, sy’n gysylltiedig â chyfnodau diweddarach mewn bywyd. 
[bookmark: _Toc241488487]
Tabl 1: Nodweddion demograffig yr ymatebwyr
	
	Gweithwyr gofal
	Rheolwyr
	Gweith cymdeithasol
	Rolau eraill
	Pob un

	Rhyw 
	
	
	
	
	

	Gwrywaidd
	20.7%
	18.8%
	21.7%
	15.8%
	20.3%

	Benywaidd
	79.4%
	81.3%
	78.3%
	84.2%
	79.7%

	Ethnigrwydd
	
	
	
	
	

	  Gwyn
	68.5%
	91.1%
	75.5%
	85.4%
	72.7%

	  Du
	18.0%
	5.1%
	15.5%
	6.2%
	15.7%

	  Asiaidd
	10.5%
	-
	-
	-
	8.6%

	  Lluosog neu Arall
	2.9%
	-
	-
	-
	3%

	Cyfeiriadedd rhywiol
	
	
	
	
	

	Heterorywiol
	95.0%
	93.7%
	93.2%
	97.0%
	94.8%

	Cyfeiriadedd rhywiol arall
	5.0%
	6.3%
	6.8%
	3.0%
	5.2%

	Gwlad enedigol
	
	
	
	
	

	Ganwyd yn y DU
	67.1%
	90.4%
	75.0%
	83.9%
	71.3%

	Ganwyd y tu allan i’r DU
	32.9%
	9.7%
	25.1%
	16.1%
	28.7%

	Niwrowahaniaeth
	
	
	
	
	

	Nac oes
	90.0%
	85.5%
	80.7%
	86.1%
	88.2%

	Oes
	10.0%
	14.5%
	19.3%
	13.9%
	11.8%

	Anabledd
	
	
	
	
	

	Nac oes
	81.3%
	80.4%
	77.5%
	74.4%
	80.4%

	Oes
	18.7%
	19.6%
	22.5%
	25.6%
	19.6%

	Cyflwr cyfyngol
	67.1%
	60.3%
	71.5%
	69.5%
	67.2%

	Gofalwr di-dâl
	
	
	
	
	

	Nac ydw
	70.6%
	63.3%
	68.6%
	64.0%
	69.2%

	Ydw
	29.4%
	36.7%
	31.4%
	36.0%
	30.8%



Mae Ffigur 2 yn dangos bod cyfran isel o'r holl ymatebwyr, waeth beth yw eu grŵp galwedigaethol, o grwpiau oedran iau. Roedd llai na 10% o dan 30 oed. I’r gwrthwyneb, roedd cyfran sylweddol o weithwyr mewn grwpiau oedran hŷn; roedd 53% o reolwyr gofal a 61% o weithwyr eraill dros 50 oed. Roedd y rhai mewn swyddi gwaith cymdeithasol a gweithwyr gofal yn fwy tebygol o fod yn iau (10% o dan 30 oed ar gyfer y ddau grŵp). Roedd y rhai mewn swyddi gwaith cymdeithasol fwyaf tebygol o fod rhwng 40 a 44 oed (15%), tra bod rheolwyr gofal fwyaf tebygol o fod rhwng 55 a 59 oed (20%). 
Mae'r canfyddiadau yn yr adran hon yn debyg iawn i arolwg 2025, gan ddangos gweithlu o fenywod yn bennaf ond sy’n amrywiol fel arall, gyda lefelau sylweddol o gyfrifoldebau gofalu ychwanegol y tu hwnt i’r gwaith.  [bookmark: _Toc242366647]Ffigur 2: Proffil oedran yn ôl grwpiau galwedigaethol


[bookmark: _Toc241488442]Cymraeg ac ieithoedd eraill
Mae Tabl 2 yn dangos bod 45% o'r ymatebwyr wedi nodi rhywfaint o allu yn y Gymraeg. Nododd dros chwarter yr ymatebwyr sgiliau iaith Gymraeg lefel mynediad (28%), a nododd tua un o bob deg fod ganddynt lefelau sylfaenol neu ganolradd o allu yn y Gymraeg. Adroddwyd lefelau uwch neu hyfedredd yn y Gymraeg gan lai nag 8% o'r ymatebwyr. Roedd hyfedredd ychydig yn uwch ymhlith y rhai mewn rolau gwaith cymdeithasol (7%).
Nododd ychydig dros hanner yr holl ymatebwyr nad oedd ganddynt unrhyw allu yn y Gymraeg (55%), gyda'r gyfran uchaf ymhlith gweithwyr gofal (60%). Adroddodd ymatebwyr i arolwg 2025 yr un cyfraddau o ran dim sgiliau Cymraeg (55%). Mae'r canfyddiadau hyn yn awgrymu heriau parhaus o ran cyflenwad darpariaeth gofal cymdeithasol cyfrwng Cymraeg.
Gan droi at ieithoedd eraill, nododd 6% o'r holl ymatebwyr eu bod yn gallu siarad iaith heblaw Saesneg neu Gymraeg yn rhugl, gydag ychydig o amrywiad ar draws grwpiau galwedigaethol (6% ar gyfer gweithwyr gofal, 5% ar gyfer rheolwyr, a 7% ar gyfer gweithwyr cymdeithasol). Mae'r cyfraddau hyn ychydig yn is nag a adroddwyd yn 2025 (8%).
[bookmark: _Toc241488488]Tabl 2: Lefel sgiliau Cymraeg
	
	Gweithwyr gofal
	Rheolwyr
	Gweithwyr cymdeithasol
	Rolau eraill
	Pob un

	Dim
	59.7%
	42.3%
	44.5%
	48.7%
	55.3%

	Lefel mynediad
	25.5%
	34.4%
	32.1%
	31.0%
	27.5%

	Sylfaen
	5.7%
	11.6%
	7.1%
	6.4%
	6.5%

	Canolradd
	2.7%
	3.7%
	3.9%
	3.3%
	3.0%

	Uwch
	3.9%
	4.2%
	5.4%
	4.3%
	4.1%

	Hyfedr
	2.7%
	3.9%
	7.1%
	6.2%
	3.6%



[bookmark: _Toc241488443]Addysg 
Mae Tabl 3 yn dangos bod cyfran sylweddol o weithwyr wedi cael lefel uchel o addysg. Roedd gan 41% gymwysterau Lefel 4 neu’n uwch (sy'n cyfateb i radd israddedig Addysg Uwch neu’n uwch), ac roedd gan fwy nag 20% ​​gymwysterau Lefel 3 (sy'n cyfateb i Safon Uwch). Ar draws grwpiau galwedigaethol, roedd gan weithwyr gofal gyfraddau uwch o ymatebwyr yn meddu ar gymwysterau Mynediad neu Lefel 1 (12%) (sy'n cyfateb i lai na phum TGAU neu gymwysterau is), cymwysterau Lefel 2 (23%) (mwy na phum TGAU neu gyfwerth), a chymwysterau galwedigaethol (7%). Mewn cyferbyniad, roedd rheolwyr (74%) a'r rhai mewn rolau gwaith cymdeithasol (80%) yn llawer mwy tebygol o feddu ar gymwysterau Lefel 4 neu’n uwch.

[bookmark: _Toc241488489]

Tabl 3: Cymhwyster addysgol uchaf
	
	Gweithwyr gofal
	Rheolwyr
	Gweithwyr cymdeithasol
	Rolau eraill
	Pob un

	Dim cymwysterau ffurfiol 
	4.5%
	<1%
	<2%
	<2%
	3.4%

	Lefel mynediad neu Lefel 1 (e.e. 1–4 TGAU, NVQ Lefel 1, Sgiliau Sylfaenol)
	11.8%
	1.8%
	2.7%
	8.3%
	9.4%

	Lefel 2 (e.e. 5+ TGAU, 1 Safon Uwch, NVQ Lefel 2)
	23.0%
	4.3%
	5.2%
	10.0%
	18.0%

	Cymwysterau galwedigaethol neu gymwysterau cysylltiedig â gwaith eraill
	6.6%
	3.4%
	3.3%
	5.1%
	5.7%

	Prentisiaeth
	1.5%
	<2%
	<1%
	<2%
	1.4%

	Lefel 3 (e.e. 2+ Safon Uwch, NVQ Lefel 3, BTEC Cenedlaethol)
	24.4%
	14.3%
	6.9%
	26.7%
	21.1%

	Lefel 4 neu’n uwch (e.e. gradd Baglor, Meistr, PhD, NVQ Lefel 4+, HNC/HND, TAR)
	28.4%
	74.4%
	80.2%
	46.9%
	41.0%



[bookmark: _Toc241488444]Statws economaidd-gymdeithasol 
Mae Tabl 4 yn cyflwyno dangosyddion economaidd-gymdeithasol sy'n ymwneud â galwedigaethau rhieni pan oedd yr ymatebwyr tua 14 oed (procsi cyffredin ar gyfer statws economaidd-gymdeithasol) a dosbarth cymdeithasol a hunan-adroddir. Mae'r data'n dangos bod y gweithlu gofal cymdeithasol yn dod o gefndiroedd dosbarth gweithiol a dosbarth canol yn bennaf. O ran galwedigaeth rhieni, y grwpiau mwyaf oedd rolau rheoli a gweinyddol is (20%) a chyflogwyr bach neu hunangyflogedig (17%), sy'n awgrymu cymysgedd o gefndiroedd economaidd-gymdeithasol lefel is a chanolig. Nododd cyfrannau cymharol fach fod cefndir proffesiynol neu uwch-reoli (12%) gan eu rhieni. Ar gyfer dosbarth cymdeithasol a hunan-adroddwyd, ychydig iawn a nododd eu bod yn ddosbarth canol-uwch neu uwch (3%), gan amlygu unwaith eto gyfansoddiad cyffredinol dosbarth gweithiol a dosbarth canol-is yr ymatebwyr. Nododd tua 62% o'r ymatebwyr eu bod yn ddosbarth gweithiol. Roedd hyn yn cynyddu i dros 65% ymhlith gweithwyr gofal, tra bod y rhai mewn rolau gwaith cymdeithasol ychydig yn fwy tebygol o nodi cefndir dosbarth canol is (22%) neu ddosbarth canol (25%). 

[bookmark: _Toc241488490]Tabl 4: Galwedigaeth rhieni pan yn 14 oed a dosbarth hunan-adrodd
	
	Gweithwyr gofal
	Rheolwyr
	Gweithwyr cymdeithasol
	Rolau eraill
	Pob un

	Galwedigaeth rhieni
	
	
	
	
	

	Heb weithio erioed ac yn ddi-waith yn hirdymor
	6.3%
	3.1%
	6.2%
	3.4%
	5.8%

	Galwedigaethau arferol
	15.6%
	14.3%
	13.2%
	13.7%
	15.0%

	Galwedigaethau lled-arferol
	9.8%
	12.5%
	8.5%
	10.6%
	10.0%

	Goruchwylio is
	11.2%
	14.5%
	11.5%
	14.0%
	11.7%

	Cyflogwyr bach a pherchnogion
	17.6%
	12.5%
	14.1%
	16.5%
	16.5%

	Galwedigaethau canolradd
	7.8%
	8.7%
	11.7%
	9.9%
	8.6%

	Rheoli gweinyddol is
	19.9%
	19.7%
	22.2%
	21.7%
	20.3%

	Rheoli, gweinyddol a phroffesiynol uwch
	11.9%
	14.8%
	12.7%
	10.3%
	12.2%

	Dosbarth hunan-adrodd
	
	
	
	
	

	Dosbarth Gweithiol

	65.2%
	60.1%
	50.2%
	58.6%
	62.3%

	Dosbarth Canol Is
	12.5%
	15.9%
	21.5%
	18.3%
	14.4%

	Dosbarth Canol
	20.0%
	21.0%
	25.1%
	20.6%
	20.8%

	Canol Uwch neu Uwch
	2.3%
	3.0%
	3.1%
	2.5%
	2.5%




5. [bookmark: _Toc241488445]Darpariaeth gofal cymdeithasol
Mae'r adran hon yn adrodd ar ganfyddiadau sy'n ymwneud â'r rôl y mae ymatebwyr yn ei chyflawni ym maes gofal cymdeithasol. Darperir gwybodaeth am y maes/meysydd gwasanaeth, lleoliad(au) daearyddol y ddarpariaeth, cofrestriad gyda Gofal Cymdeithasol Cymru, Unigolion Cyfrifol[footnoteRef:6], siarad Cymraeg yn y gwaith, a defnyddio deallusrwydd artiffisial ar gyfer gwaith.  [6:  Mae Unigolyn Cyfrifol yn rôl statudol, ac mae deiliad y rôl yn gyfrifol am ansawdd y gwasanaeth a chydymffurfiaeth â Rheoliadau'r Gwasanaethau Rheoledig (Darparwyr Gwasanaeth ac Unigolion Cyfrifol) 2017. Mae'r dyletswyddau'n cynnwys: goruchwylio'r gwaith o reoli'r gwasanaeth, adolygu a gwella ansawdd y gwasanaeth; a hyrwyddo diwylliant o gyfrifoldeb a bod yn agored. ] 

[bookmark: _Toc241488446]Maes gwasanaeth 
Mae Tabl 5 yn dangos yr ystod eang o feysydd gwasanaeth y mae gweithwyr gofal cymdeithasol yn gweithio ynddynt. Adroddwyd yn gyffredin am waith yn ymwneud â chymorth i ofalwyr, pobl hŷn, a dementia, ar draws pob grŵp galwedigaethol.
Nid yw’n syndod bod y rhai mewn rolau gwaith cymdeithasol yn fwy tebygol o weithio ym maes amddiffyn plant a chymorth i deuluoedd, yn ogystal â meysydd camddefnyddio sylweddau, trais domestig, digartrefedd a throseddu ymhlith pobl ifanc. Adroddodd rheolwyr eu bod yn ymwneud fwy â phobl hŷn, pobl ag anableddau dysgu ac ar draws iechyd meddwl. 
Roedd data o arolwg 2025 yn amrywio ychydig o ran y meysydd gwasanaeth a adroddwyd fwyaf, gyda llai o ymatebwyr yn nodi cymorth i ofalwyr (20%). Mae'r pum maes gwasanaeth arall a adroddwyd amlaf yn 2026 yn adlewyrchu'r un safleoedd ag yn 2025. 
[bookmark: _Toc241488447]Lleoliad daearyddol gwaith 
Mae Ffigur 3 yn cynnwys pedwar map gwres, sy'n dangos yr ardaloedd daearyddol lle roedd ymatebwyr yr arolwg yn gweithio ar lefel awdurdod lleol ar gyfer yr holl ymatebwyr, ac ar gyfer pob grŵp galwedigaethol. Mae'r glas tywyllaf yn cynrychioli'r ardaloedd lle roedd y gyfran uchaf o ymatebwyr yn nodi eu bod yn gweithio yn yr awdurdod lleol hwnnw; ac mae'r glas goleuaf yn dangos yr ardaloedd lle roedd y gyfran isaf o ymatebwyr ar gyfer y grŵp galwedigaethol hwnnw yn nodi eu bod yn gweithio yn yr awdurdod lleol hwnnw. 
Mae'r mapiau'n dangos, o fewn ein sampl o ymatebwyr, mai Ynys Môn, Ceredigion ac ardaloedd yn ne Cymru – Torfaen, Blaenau Gwent, Merthyr Tudful, a Sir Fynwy – oedd â'r gyfran isaf o ymatebwyr. Roedd y gyfran uchaf o ymatebwyr yn gweithio mewn ardaloedd yn ne Cymru ar draws pob grŵp galwedigaethol. Roedd rheolwyr yn eithriad i hyn, lle gwelwyd ymatebion uwch o ardaloedd yn y gogledd fel Conwy a Sir Ddinbych. 
Gallai ymatebwyr nodi eu bod yn gweithio ar draws sawl ardal, gyda'r rhan fwyaf (82%) yn gweithio mewn un ardal awdurdod lleol (Tabl 6). Yn ogystal, dywedodd ychydig o dan 10% eu bod yn gweithio ledled Cymru gyfan.
[bookmark: _Toc241488491]Tabl 5: Ym mha faes/meysydd gwasanaeth ydych chi'n gweithio ar gyfer eich prif rôl ym maes gofal cymdeithasol? 
	
	Gweithwyr gofal
	Rheolwyr
	Gweithwyr cymdeithasol
	Rolau eraill
	Pob un

	Cymorth i ofalwyr
	60.6%
	31.5%
	25.8%
	29.5%
	51.5%

	Pobl hŷn
	36.5%
	40.6%
	25.4%
	37.4%
	35.6%

	Dementia
	34.7%
	29.1%
	19.0%
	25.1%
	31.6%

	Anableddau dysgu
	27.0%
	40.8%
	26.7%
	27.7%
	28.3%

	Iechyd meddwl
	23.0%
	33.8%
	27.1%
	24.2%
	24.6%

	Anableddau corfforol
	20.8%
	28.3%
	21.8%
	21.9%
	21.7%

	Niwroamrywiaeth
	7.3%
	13.7%
	13.8%
	11.2%
	9.0%

	Diogelu plant
	3.0%
	7.9%
	28.0%
	14.4%
	7.4%

	Cymorth i deuluoedd
	4.6%
	8.6%
	17.2%
	13.7%
	7.1%

	Ailalluogi
	3.9%
	7.9%
	4.6%
	8.6%
	4.7%

	Camddefnyddio sylweddau
	2.4%
	5.6%
	8.9%
	6.3%
	3.8%

	Trais domestig
	1.2%
	1.9%
	9.1%
	4.9%
	2.5%

	Maethu
	0.5%
	2.3%
	13.0%
	4.7%
	2.5%

	Digartrefedd
	1.3%
	2.3%
	6.7%
	3.5%
	2.2%

	Troseddau ieuenctid
	0.7%
	1.6%
	3.5%
	3.5%
	1.3%

	Carchardai
	<1%
	<1%
	<2%
	<2%
	0.5%

	Y gwasanaeth prawf
	<1%
	<1%
	<2%
	<2%
	0.5%

	Arall
	2.2%
	4.3%
	10.3%
	12.1%
	4.0%



[image: Legend showing percentages and assocaited colour for maps in Figure 3.][image: Ffigur 3: Ardaloedd daearyddol o ddarpariaeth gwasanaeth yn ôl grŵp galwedigaethol]
[image: Legend showing percentages and assocaited colour for maps in Figure 3.][bookmark: _Toc242366648]Ffigur 3: Ardaloedd daearyddol o ddarpariaeth gwasanaeth yn ôl grŵp galwedigaethol

[bookmark: _Toc241488492]Tabl 6: Nifer yr ardaloedd gwasanaeth daearyddol roedd yr ymatebwyr yn gweithio ynddynt
	
	Gweithwyr gofal
	Rheolwyr
	Gweithwyr cymdeithasol
	Rolau eraill
	Pob un

	1
	83.1%
	75.6%
	81.3%
	75.1%
	81.7%

	2
	9.5%
	12.5%
	8.3%
	14.0%
	9.9%

	3
	5.0%
	5.5%
	3.6%
	5.6%
	4.9%

	4 neu ragor
	1.7%
	4.5%
	4.6%
	4.0%
	2.5%

	Dros Gymru gyfan
	9.2%
	9.3%
	9.3%
	12.6%
	9.4%


[bookmark: _Toc241488448]Hyd gwasanaeth
Mae Ffigur 4 yn dangos bod hyd yr amser a dreuliwyd yn gweithio ym maes gofal cymdeithasol yn amrywio yn ôl grwpiau galwedigaethol.
Gyda’u gilydd, roedd 47% o'r holl weithwyr wedi bod yn gweithio yn y sector am fwy na 10 mlynedd. Gweithwyr gofal oedd â'r gyfran uchaf o weithwyr oedd â llai na phum mlynedd o wasanaeth (43%) a phump i 10 mlynedd o wasanaeth (18%). Gweithwyr gofal hefyd oedd â'r cyfrannau isaf o weithwyr ym mhob categori arall. Roedd gan y rhai mewn rolau gwaith cymdeithasol hefyd gyfran sylweddol o weithwyr a oedd wedi gweithio yn y sector am lai o amser (roedd gan 29% lai na phum mlynedd o wasanaeth). 
Roedd gan reolwyr gyfrannau ychydig yn uwch o wasanaeth hir, sy'n awgrymu bod ganddyn nhw'r profiad sydd ei angen i symud i swydd reoli. O blith yr holl grwpiau, y rheolwyr oedd fwyaf tebygol o fod â mwy na 30 mlynedd o wasanaeth (17%), ac roedd gan 81% ohonynt 10 mlynedd neu fwy o wasanaeth. [bookmark: _Toc242366649]Ffigur 4: Hyd gwasanaeth


Yn 2024 a 2025, roedd 48% a 47% o'r holl weithwyr wedi bod yn gweithio yn y sector am naw mlynedd neu fwy, gyda chyfraddau sylweddol uwch ar gyfer rheolwyr wedi'u nodi yn 2025 (80%).  
[bookmark: _Toc241488449]Gweithwyr gofal cymdeithasol cofrestredig
Roedd y rhan fwyaf o'r ymatebwyr yn weithwyr gofal cymdeithasol cofrestredig (94%) (Ffigur 5). Roedd y gyfran uchaf o weithwyr nad oedd wedi’u cofrestru ymhlith gweithwyr gofal cymdeithasol arall (29%), ac yna rheolwyr (13%). Mae rheoliadau'n ei gwneud yn ofynnol i weithwyr cymdeithasol a rheolwyr gofal fod wedi’u cofrestru cyn eu diwrnod cyntaf o waith mewn rôl. Mae cyfrannau'r rheolwyr cofrestredig o ganlyniad i gynnwys y rhai a nododd eu bod yn ddirprwy reolwyr neu'n arweinwyr sifft nad oeddent wedi cofrestru eto, neu'n rheolwyr gwasanaethau anghofrestredig. Yn yr un modd, gellid esbonio canlyniad rolau gwaith cymdeithasol ar y sail fod cynorthwywyr gwaith cymdeithasol wedi’u cynnwys hefyd. [bookmark: _Toc242366650]Ffigur 5: Ydych chi wedi eich cofrestru fel gweithiwr gofal cymdeithasol gyda Gofal Cymdeithasol Cymru?



[bookmark: _Toc241488450]Unigolyn Cyfrifol
Gofynnwyd i bawb a nododd eu bod mewn rolau rheoli a oeddent yn 'Unigolyn Cyfrifol'. Dywedodd 24% eu bod yn Unigolyn Cyfrifol. Nododd bron i 25% o reolwyr eu bod mewn rôl Unigolyn Cyfrifol, o'i gymharu â 18% o reolwyr gwaith cymdeithasol. 
Yn 2025, cafodd Unigolyn Cyfrifol ei gynnwys fel opsiwn o dan rolau swyddi gofal cymdeithasol, gyda dim ond 1% yn nodi mai dyma oedd eu prif rôl. Mae hyn yn dangos bod rolau Unigolyn Cyfrifol yn aml yn un agwedd ar swydd i'r rhan fwyaf o weithwyr sy'n cyflawni'r dyletswyddau hyn, yn hytrach nag yn rôl unswydd. 
[bookmark: _Toc241488451]Defnyddio'r Gymraeg yn y gwaith
Gofynnwyd i ymatebwyr a ddywedodd eu bod yn gallu siarad Cymraeg pa mor aml roeddent yn defnyddio'r iaith yn y gwaith. Mae Ffigur 6 yn dangos bod tua 20% o bob grŵp galwedigaethol a allai siarad Cymraeg yn gwneud hynny drwy’r amser neu’r rhan fwyaf o’r amser yn y gwaith. Y rhai mewn rolau gwaith cymdeithasol (21%) a gweithwyr gofal (17%) oedd â'r cyfrannau uchaf o weithwyr sy'n gallu siarad Cymraeg a nododd nad oeddent byth yn defnyddio'r Gymraeg yn y gwaith. 
[bookmark: _Toc242366651]Ffigur 6: Pa mor aml ydych chi'n defnyddio'r Gymraeg yn y gwaith?


[bookmark: _Toc241488452]Dod o hyd i wybodaeth i lywio/gwella gwaith
Gofynnwyd i'r ymatebwyr ble roeddent yn chwilio am wybodaeth a thystiolaeth i lywio eu gwaith. Mae dadansoddiad o'r ymatebion ysgrifenedig hyn yn dangos mai hyfforddiant ffurfiol (fel hyfforddiant gorfodol, hyfforddiant a ddarperir gan gyflogwr neu hyfforddiant mewnol), a chyrsiau achrededig (fel NVQ/QCF) oedd yr atebion mwyaf cyffredin. Yn ail roedd hyfforddiant a dysgu mwy anffurfiol trwy blatfformau e-ddysgu, gweminarau a gweithdai. Ystyriwyd bod hyn yn cefnogi datblygiad proffesiynol parhaus. Ymhlith y ffynonellau gwybodaeth a restrwyd yn gyffredin roedd Gofal Cymdeithasol Cymru, Arolygiaeth Gofal Cymru, Cymdeithas Gweithwyr Cymdeithasol Prydain, y Coleg Nyrsio Brenhinol, y GIG, Sefydliad Gofal Cymdeithasol er Rhagoriaeth, y Sefydliad Cenedlaethol dros Ragoriaeth mewn Iechyd a Gofal, Skills for Care, Northern Case Management, y Cyngor Proffesiynau Iechyd a Gofal, Sefydliad Anableddau Dysgu Prydain, Coleg Brenhinol y Therapyddion Galwedigaethol, British National Formulary. Roedd ffynonellau eraill yn cynnwys mewnrwydi sefydliadol, Community Care Inform, gwefannau elusennau ac arbenigol, yn ogystal â chwiliadau Google mwy cyffredinol. Thema gyson arall oedd cyrff rheoleiddio (fel uchod), gan gynnwys codau ymarfer, deddfwriaeth a chanllawiau statudol, a pholisïau a gweithdrefnau. 
Yn wahanol i'r ffynonellau mwy ffurfiol hyn, nododd yr ymatebwyr hefyd eu cydweithwyr, rheolwyr a chyfoedion fel ffynonellau dysgu anffurfiol. Roedd arferion sefydliadol yn gysylltiedig â’r rhain, fel sesiynau goruchwylio ac adolygiadau gwerthuso a pherfformiad. Mae'r ffynonellau hyn yn dangos agwedd gymdeithasol dysgu, trwy drafodaeth a myfyrio. 
Er iddi godi’n llai aml, thema gyffredin arall oedd mynd i gynadleddau a digwyddiadau. Thema llai amlwg arall oedd ymgysylltu ag ymchwil academaidd, trwy erthyglau mewn cyfnodolion, llyfrau a chronfeydd data. Cafodd y canlynol eu crybwyll yn benodol: Community Care / Community Care Inform, Research in Practice, British Journal of Social Work, British Medical Journal, Journal of Interprofessional Care, Llyfrgell Cochrane, PubMed, CASCADE, Sefydliad Nuffield, Y Brifysgol Agored, Prifysgol Oxford Brookes a Phrifysgol Caerdydd.
Yn olaf, gwnaeth ymatebwyr rai cyfeiriadau hefyd at ddefnyddio offer deallusrwydd artiffisial (fel ChatGPT), podlediadau a YouTube, LinkedIn neu fforymau ar-lein eraill. 
[bookmark: _Toc241488453]Defnyddio Deallusrwydd Artiffisial (AI) ar gyfer gwaith
Am y tro cyntaf, gofynnwyd i'r ymatebwyr am eu hymwybyddiaeth a'u defnydd o offer deallusrwydd artiffisial, a oedd yn amrywio'n sylweddol ar draws y gweithlu (gweler Tabl 7). At ei gilydd, nododd 19% o weithwyr eu bod yn defnyddio offer AI o bryd i'w gilydd, a 10% eu bod yn ei ddefnyddio'n rheolaidd. Y rhai mewn rolau gwaith cymdeithasol oedd fwyaf tebygol o nodi eu bod yn defnyddio offer AI (35% o bryd i’w gilydd, a 19% yn rheolaidd). 
Gweithwyr gofal a adroddodd y cyfraddau isaf o ddefnydd ac o ymwybyddiaeth o ddeallusrwydd artiffisial. Nid oedd 46% o weithwyr gofal wedi defnyddio offer AI nac yn ymwybodol ohono. Roedd hyn yn sylweddol uwch na rheolwyr gofal (16%) a'r rhai mewn rolau gwaith cymdeithasol (18%). Nododd llai na chwarter y gweithwyr gofal eu bod yn ei ddefnyddio’n achlysurol neu’n rheolaidd (22%), o’i gymharu â 47% o reolwyr gofal a 54% o’r rhai mewn rolau gwaith cymdeithasol. Nododd tua thraean o'r holl weithwyr nad oeddent yn defnyddio offer AI yn eu rôl, er eu bod yn ymwybodol ohono. 

[bookmark: _Toc241488493]

Tabl 7: Ydych chi wedi defnyddio offer deallusrwydd artiffisial (AI) yn eich rôl? 
	
	Gweithwyr gofal
	Rheolwyr
	Gweithwyr cymdeithasol
	Rolau eraill
	Pob un

	Na, a dydw i ddim yn gyfarwydd â thechnolegau AI y gellid eu defnyddio yn fy rôl i
	45.5%
	16.3%
	17.5%
	28.8%
	37.9%

	Na, ond rydw i’n gyfarwydd â thechnolegau AI y gellid eu defnyddio yn fy rôl i
	32.5%
	36.9%
	28.6%
	33.2%
	32.5%

	Ydw, o bryd i'w gilydd
	14.7%
	30.6%
	34.8%
	23.4%
	19.4%

	Ydw, yn rheolaidd
	7.3%
	16.3%
	19.2%
	14.7%
	10.2%



		

6. [bookmark: _Toc241488454]Telerau ac amodau contractiol
Mae'r adran hon yn adrodd ar sector cyflogaeth, math o gontract ac a yw’n barhaol, oriau wythnosol cyfartalog, a goramser ar gyfer ymatebwyr. Yna rydym yn ystyried a yw gweithwyr yn cael y Cyflog Byw Gwirioneddol, ac yn ystyried y buddion y mae ganddynt fynediad atynt, yn ogystal â boddhad â chyflog ac â thelerau ac amodau.  
[bookmark: _Toc241488455]Sector
Roedd y rhan fwyaf o'r ymatebwyr yn gweithio yn y sector preifat (masnachol) (53%), a'r sector cyhoeddus (38%). Roedd y gweddill yn gweithio yn y trydydd sector (gwirfoddol neu nid-er-elw), neu ar draws gwahanol sectorau (9%). Canfuwyd gwahaniaethau clir yn ôl grwpiau galwedigaethol; roedd yr ymatebwyr oedd yn gweithio ym maes gwaith cymdeithasol yn llawer mwy tebygol o nodi eu bod yn gweithio yn y sector cyhoeddus (77%) ac roedd gweithwyr gofal a rheolwyr yn fwy tebygol o nodi eu bod yn cael eu cyflogi yn y sector preifat (61% a 60% yn y drefn honno). 
[bookmark: _Toc241488456]Contractau
Roedd bron yr holl ymatebwyr wedi'u cyflogi'n barhaol (95%), a dim ond 3% a nododd eu bod yn weithiwr asiantaeth. Roedd y gweddill yn hunangyflogedig, ddim yn gweithio ar hyn o bryd (e.e. ar absenoldeb mamolaeth) neu roedd ganddynt amgylchiadau gwahanol, er enghraifft, ar fin dechrau swydd newydd (2% i gyd). 
Roedd contractau'n amrywio o ran oriau gwaith. Roedd cymysgedd o gontractau oriau sefydlog (83%), contractau oriau hyblyg neu achlysurol (7%), a chontractau dim oriau (8%). Nododd llai na 3% eu bod yn brentisiaid, ar gontractau amser tymor neu dymhorol, ar leoliad, neu nad oedd ganddynt gontract o gwbl. Roedd contractau dim oriau yn cynrychioli cyfran lai yn yr arolwg hwn o'i gymharu â 2024 a 2025, gyda thua 11% yn nodi eu bod ar gontractau o'r fath. 
Gofynnwyd i'r rhai ar gontractau dim oriau a fyddai’n well ganddynt oriau sefydlog. Nododd 38% y byddai’n well ganddynt gontract dim oriau, gyda 62% yn nodi y byddai’n well ganddynt oriau mwy rheolaidd neu sefydlog. Mae hyn yn cyd-fynd yn agos â ffigurau o 2024 a 2025 lle roedd tua 35% o'r ymatebwyr yn ffafrio bod ar gontract dim oriau yn hytrach na chontractau oriau penodol. 
Gofynnwyd i’r ymatebwyr a nododd eu bod ar gontract dim oriau am effeithiau cadarnhaol a negyddol hyn. Roedd y pwyntiau negyddol yn cynnwys diffyg trefn pan gaiff sifftiau eu dyrannu munud olaf ac oriau gwaith anrhagweladwy, gan arwain at ansefydlogrwydd incwm ac ariannol. Roedd y diffyg rheolaeth hwn yn effeithio ar gynllunio gweithgareddau y tu allan i'r gwaith, yn achosi anawsterau wrth gyllidebu a thalu costau byw sylfaenol, ac yn tanseilio amser a gofod personol. 
I'r gwrthwyneb, roedd effeithiau cadarnhaol yn canolbwyntio ar ymreolaeth neu hyblygrwydd. Ystyriwyd bod contractau dim oriau yn cynnig mwy o hyblygrwydd a rheolaeth lle roedd gan weithwyr fwy o ymreolaeth wrth benderfynu pryd a ble i weithio, i gyd-fynd â'u hamgylchiadau personol presennol. Hefyd, nodwyd bod contractau dim oriau yn cynnig profiad o wahanol agweddau ar waith gofal cymdeithasol. Roedd hyn yn galluogi staff i gael profiad o amrywiaeth o dimau a lleoliadau gwahanol, ac ystyriwyd bod hyn yn brofiad gyrfa gwerthfawr. 
Nododd ymatebwyr â chontractau dim oriau fesurau amddiffynnol amrywiol fel elfen gadarnhaol hefyd, gan dynnu sylw'n benodol at gronni gwyliau blynyddol a thâl gwyliau blynyddol. Mae hyn yn cynnwys cael tâl gwyliau yn fisol a chael mynediad at dâl salwch, ochr yn ochr â’r ddarpariaeth hawliau statudol ehangach. Y tu hwnt i'r gofynion cyfreithiol hyn, roedd hyblygrwydd y contract yn galluogi ymatebwyr i gymryd amser i ffwrdd pryd bynnag roedden nhw eisiau. 
[bookmark: _Toc241488457]Oriau
Nifer cyfartalog oriau gwaith yr wythnos oedd 33 awr. Nododd y rhan fwyaf o'r ymatebwyr eu bod yn gweithio'n llawn amser (74%), a ddiffinnir fel gweithio 35 awr neu fwy yr wythnos. Roedd rolau rhan-amser (gweithio llai na 35 awr yr wythnos) yn fwy cyffredin ymhlith gweithwyr gofal (30%), o'i gymharu â rheolwyr gofal (9%) a'r rhai mewn rolau gwaith cymdeithasol (16%). 
Ar gyfartaledd, roedd yr ymatebwyr yn gwneud pum awr o oramser â thâl yr wythnos, a chyfartaledd o ddwy awr o oramser heb dâl. Roedd y ffigurau hyn yn amrywio yn ôl grŵp galwedigaethol, gyda chwe awr o oramser â thâl yn cael eu hadrodd ymhlith gweithwyr gofal, pedair awr ymhlith rheolwyr gofal, a thair awr ymhlith y rhai mewn rolau gwaith cymdeithasol. Ar gyfer goramser heb dâl, adroddodd rheolwyr gofal gyfartaledd o bum awr ac adroddodd y rhai mewn gwaith cymdeithasol gyfartaledd o bedair awr a hanner yr wythnos, gyda gweithwyr gofal yn adrodd ychydig dros awr ar gyfartaledd. 
[bookmark: _Toc241488458]Cyflog a buddion
O ran cyflog, roedd y rhan fwyaf o'r ymatebwyr yn cael y Cyflog Byw Gwirioneddol neu’n uwch (94%) gydag ychydig o amrywiad yn ôl grŵp galwedigaethol (93% ar gyfer gweithwyr gofal a 97% ar gyfer rheolwyr gofal).
Gofynnwyd i'r ymatebwyr hefyd am y buddion roedden nhw’n eu cael fel gweithwyr gofal cymdeithasol (Tabl 8). Roedd cyfran yr ymatebwyr a nododd fod ganddynt hawl i 28 diwrnod neu fwy o wyliau â thâl yn is yn 2026 (59%) o'i gymharu â 2025 (76%). Unwaith eto, rheolwyr gofal adroddodd y cyfraddau uchaf o gael yr hawliau hyn (71%, a 92% yn 2025). Roedd cyfraniadau pensiwn cyflogwyr a thâl salwch hefyd yn is o'i gymharu â data o arolygon blaenorol, gyda 44% yn nodi cyfraniadau pensiwn (o'i gymharu â 64% yn 2025) a 32% yn nodi mynediad at absenoldeb salwch â thâl uwchlaw tâl salwch statudol (o'i gymharu â 38% yn 2025). 




[bookmark: _Toc241488494]Tabl 8: Pa rai o'r buddion canlynol sydd gennych chi fynediad atynt neu'n eu derbyn fel gweithiwr gofal cymdeithasol? 
	
	Gweithwyr gofal
	Rheolwyr
	Gweithwyr cymdeithasol
	Rolau eraill
	Pob un

	28 diwrnod neu fwy o wyliau â thâl (neu pro rata i staff rhan-amser)
	56.4%
	71.3%
	63.4%
	61.6%
	59.1%

	Cynllun pensiwn y gweithle neu gwmni gyda chyfraniadau gan eich cyflogwr
	39.2%
	60.5%
	52.9%
	52.3%
	43.8%

	Cerdyn Gweithiwr Gofal neu Ofal Golau Glas (ar gyfer disgowntiau a bargeinion wrth siopa)
	35.4%
	55.2%
	42.7%
	39.1%
	38.5%

	Absenoldeb salwch gyda thâl (y tu hwnt i dâl salwch statudol)
	24.8%
	42.9%
	54.8%
	43.0%
	31.5%

	Polisïau sy'n gyfeillgar i deuluoedd fel gweithio hyblyg, absenoldeb gofalwyr, absenoldeb rhiant gwell
	10.2%
	33.5%
	42.3%
	31.9%
	17.9%

	Digon o arian i dalu am eich treuliau teithio sy'n gysylltiedig â gwaith
	7.6%
	28.2%
	26.0%
	20.5%
	12.7%

	Car cwmni
	1.5%
	3.1%
	3.2%
	2.6%
	1.9%

	Yswiriant iechyd preifat
	2.1%
	8.5%
	1.7%
	2.6%
	2.7%

	Arall
	2.0%
	1.3%
	2.6%
	4.2%
	2.1%



[bookmark: _Toc241488459]Bodlonrwydd â chyflog, a thelerau ac amodau
Mae Tabl 9 yn dangos bod tua thraean o'r ymatebwyr yn eithaf bodlon neu'n fodlon iawn â'u cyflog (32%). Mae'r ffigurau hyn yn uwch na'r canfyddiadau yn 2023 (26%) ond yn is nag yn 2024 (35%) a 2025 (38%). Adroddwyd y lefelau boddhad uchaf gan reolwyr gofal (41%). Fodd bynnag, ar y cyfan, roedd cyfran sylweddol o'r ymatebwyr yn anfodlon (54%). 
Nododd y rhan fwyaf o weithwyr gofal anfodlonrwydd â'u cyflog (57%), o'i gymharu â chyfrannau is (oedd yn dal i fod yn sylweddol) ymhlith rheolwyr gofal (45%) a'r rhai mewn rolau gwaith cymdeithasol (47%). Dangosodd archwiliad o'r rhai oedd yn anfodlon iawn fod 53% yn gweithio yn y sector preifat, a 37% yn gweithio yn y sector cyhoeddus. 

[bookmark: _Toc241488495]Tabl 9: I ba raddau ydych chi'n fodlon neu'n anfodlon â lefel bresennol eich cyflog?
	
	Gweithwyr gofal
	Rheolwyr
	Gweithwyr cymdeithasol
	Rolau eraill
	Pob un

	Anfodlon iawn
	31.7%
	16.0%
	21.0%
	26.5%
	28.4%

	Eithaf anfodlon
	25.0%
	28.5%
	26.0%
	21.7%
	25.3%

	Ddim yn fodlon nac yn anfodlon 
	14.4%
	14.1%
	16.1%
	18.2%
	14.8%

	Eithaf bodlon
	22.9%
	30.2%
	30.2%
	25.7%
	24.8%

	Bodlon iawn
	6.0%
	11.2%
	6.8%
	7.8%
	6.7%



Roedd boddhad yr ymatebwyr â'r telerau ac amodau (Tabl 10) yn gymharol gadarnhaol. Nododd tua 57% o'r ymatebwyr eu bod yn weddol fodlon neu'n fodlon iawn, o'i gymharu â thua 20% a fynegodd anfodlonrwydd. Mae'r ffigurau hyn yn is nag yn yr arolygon blaenorol. Er enghraifft, yn 2025, nododd 69% o'r ymatebwyr eu bod yn fodlon â’r telerau ac amodau a tua 11% yn anfodlon. 
Rheolwyr gofal adroddodd y lefelau boddhad uchaf (65%), o'i gymharu â'r rhai mewn gwaith cymdeithasol (57%) a gweithwyr gofal (56%). Mae lleiafrif sylweddol (tua 20-25%) ar draws pob grŵp yn niwtral, sy'n awgrymu bod lle i wella telerau ac amodau cyflogaeth.

[bookmark: _Toc241488496]Tabl 10: I ba raddau ydych chi'n fodlon neu’n anfodlon â thelerau ac amodau eich cyflogaeth?
	
	Gweithwyr gofal
	Rheolwyr
	Gweith cymdeithasol
	Rolau eraill
	Pob un

	Anfodlon iawn
	7.3%
	4.6%
	6.2%
	9.0%
	7.0%

	Eithaf anfodlon
	12.6%
	10.2%
	16.5%
	10.6%
	12.7%

	Ddim yn fodlon nac yn anfodlon 
	24.4%
	20.8%
	20.1%
	20.4%
	23.2%

	Eithaf bodlon
	37.4%
	43.7%
	43.4%
	40.2%
	39.0%

	Bodlon iawn
	18.3%
	20.8%
	13.9%
	19.8%
	18.0%


7. [bookmark: _Toc241488460] Gweithio ym maes Gofal Cymdeithasol: cymhelliant, cydnabyddiaeth ac ymrwymiad
Mae'r adran hon yn adrodd ar ganfyddiadau sy'n ymwneud â chymhellion i weithio ym maes gofal cymdeithasol. Mae'n adrodd sut y daeth unigolion i wybod am swyddi gofal cymdeithasol yn wreiddiol, ac a ydynt yn teimlo eu bod yn cael eu gwerthfawrogi gan wahanol grwpiau/rhanddeiliaid. Mae hefyd yn nodi a yw ymatebwyr yn disgwyl aros yn y sector gofal cymdeithasol, ac am ba mor hir. 
[bookmark: _Toc241488461]Cymhelliant i weithio ym maes gofal cymdeithasol
Roedd modd i’r ymatebwyr ddewis sawl rheswm pam eu bod wedi'u cymell i weithio ym maes gofal cymdeithasol. Ar draws pob grŵp galwedigaethol, helpu eraill a mwynhad neu gyflawniad personol oedd y prif gymhellion, gydag elw personol (fel cyflog a thâl) yn llawer llai cyffredin (gweler Tabl 11). 
Y rheswm a nodwyd amlaf am ymuno â’r maes gofal cymdeithasol oedd awydd i wneud gwahaniaeth i fywydau pobl (53% i 65% ar draws grwpiau galwedigaethol), cyn mwynhad (41%) a sgiliau addas (32%). 
Dewiswyd sgiliau addas (41%) a rhagolygon gyrfa (22%) yn amlach gan bobl mewn rolau gwaith cymdeithasol. Roedd gweithwyr cymdeithasol fwyaf tebygol o gael eu cymell gan wneud gwahaniaeth (65%), tra bod gan weithwyr gofal gyfraddau uwch o gymhelliant oedd yn gysylltiedig â'u profiadau eu hunain o ofalu am rywun (30%). 
Rhestrwyd ffactorau allanol fel cyflog, argaeledd swyddi, neu batrymau gwaith yn llawer llai aml, sy'n dangos bod cymhellion i weithio ym maes gofal cymdeithasol yn cael eu gyrru gan werthoedd yn bennaf. Dewiswyd newid gyrfa, diogeledd swydd, a phatrymau gwaith gan lai nag un o bob pump o ymatebwyr, sy'n dangos nad ydynt yn gymhellion cryf dros weithio ym maes gofal cymdeithasol. Diffyg cyfleoedd am swyddi eraill a chyflog oedd yr ymatebion isaf ar draws yr holl ymatebwyr (llai na 5%). 
Ar draws grwpiau galwedigaethol, y rhai mewn rolau gwaith cymdeithasol oedd leiaf tebygol o gael eu denu gan batrymau gwaith (6%) a gweithwyr gofal oedd fwyaf tebygol o gael eu denu gan batrymau gwaith (14%). Er nad oedd diogeledd neu sefydlogrwydd swydd wedi'i raddio'n uchel yn gyffredinol (12%), roedd yn fwyaf tebygol o fod yn gymhelliant i'r rhai mewn rolau gwaith cymdeithasol (17%).
[bookmark: _Toc241488497]Tabl 11: Beth a'ch arweiniodd i weithio ym maes gofal cymdeithasol yn y lle cyntaf?
	
	Gweithwyr gofal
	Rheolwyr
	Gweithwyr cymdeithasol
	Rolau eraill
	Pob un

	Eisiau swydd a fyddai’n gwneud gwahaniaeth i fywydau pobl 
	55.2%
	53.8%
	64.7%
	53.0%
	56.2%

	Teimlais y byddai’n swydd y byddwn i wrth fy modd â hi/yn ei mwynhau 
	40.7%
	39.1%
	41.7%
	40.5%
	40.6%

	Teimlais y byddai'n addas i'm sgiliau/Byddwn i'n dda ynddo 
	29.9%
	29.8%
	40.7%
	37.9%
	31.7%

	Drwy brofiad personol o ofalu am rywun 
	29.8%
	18.1%
	24.0%
	21.6%
	27.4%

	Chwilio am newid mewn gyrfa 
	18.1%
	17.8%
	13.8%
	15.6%
	17.4%

	Teimlais y byddai'n swydd gyda rhagolygon gyrfa/cynnydd da 
	15.0%
	18.1%
	21.5%
	14.9%
	16.1%

	Teimlais y byddai'n swydd sefydlog/ddiogel 
	11.6%
	9.5%
	17.3%
	15.4%
	12.4%

	Teimlais fod y patrwm gwaith yn addas i'm ffordd o fyw 
	13.9%
	8.3%
	6.3%
	13.5%
	12.4%

	Doedd dim byd arall addas nac ar gael i mi 
	4.8%
	3.6%
	2.5%
	4.9%
	4.4%

	Y cyflog oedd yn cael ei gynnig
	2.2%
	2%
	3.7%
	2.8%
	2.4%



[bookmark: _Toc241488462]Clywed am waith gofal
Mae Tabl 12 yn dangos y ffynonellau gwybodaeth am waith gofal cymdeithasol wrth ymuno â'r sector a restrwyd amlaf. Cysylltiadau cymdeithasol a theuluol â gweithwyr gofal (42%), hysbysebion swydd ar-lein (30%), a phrofiad personol o ofalu am rywun (19%) oedd y tri ymateb mwyaf poblogaidd gan yr holl ymatebwyr. 
Roedd y rhai mewn rolau gwaith cymdeithasol yn fwy tebygol na grwpiau eraill o fod wedi dod o hyd i wybodaeth am waith gofal cymdeithasol drwy'r ysgol neu'r coleg a thrwy gyngor gyrfaoedd (16% ac 11%). Roedd ffeiriau a chwmnïau recriwtio fwyaf tebygol o gael eu nodi fel ffynhonnell wybodaeth am waith gan weithwyr gofal (13%) o'i gymharu â grwpiau eraill.
Yn 2025, cysylltiadau ffrindiau a theulu oedd yr ymateb mwyaf cyffredin (ychydig o dan 50%), ac yna hysbysebion ar-lein (27%), a oedd hefyd yn adlewyrchu canlyniadau 2024. 
[bookmark: _Toc241488498]Tabl 12: Sut y daethoch chi i wybod am weithio ym maes gofal cymdeithasol i ddechrau? 
	
	Gweithwyr gofal
	Rheolwyr
	Gweithwyr cymdeithasol
	Rolau eraill
	Pob un

	Drwy ffrindiau a theulu sy'n gweithio yn y sector  
	44.0%
	41.6%
	34.3%
	31.9%
	41.8%

	Swyddi a hysbysebir ar-lein 
	31.2%
	24.7%
	22.8%
	33.3%
	29.6%

	Drwy brofiad personol o ofalu am rywun  
	19.3%
	14.1%
	20.7%
	14.9%
	18.7%

	Cwmnïau/ffeiriau recriwtio
	12.6%
	5.6%
	8.1%
	9.5%
	11.1%

	Drwy'r ysgol/coleg  
	5.2%
	9.0%
	15.6%
	8.1%
	7.1%

	Cyngor gyrfaoedd
	5.9%
	6.4%
	11.4%
	5.4%
	6.7%

	Drwy Gofalwn Cymru  
	1.9%
	-
	-
	-
	1.8%

	Ddim yn siŵr
	5.0%
	5.6%
	7.4%
	7.4%
	5.5%

	Arall
	4.2%
	7.5%
	9.1%
	8.8%
	5.4%



[bookmark: _Toc241488463]Teimlo wedi’u gwerthfawrogi
Gofynnwyd i'r ymatebwyr a oeddent yn teimlo eu bod yn cael eu gwerthfawrogi am y gwaith maen nhw’n ei wneud gan bum grŵp gwahanol – rheolwyr, cydweithwyr, pobl sy'n cael mynediad at ofal, asiantaethau partner a'r cyhoedd. Mae Ffigurau 7 i 11 yn dangos bod mwy yn cytuno nag anghytuno bod gweithwyr yn teimlo eu bod yn cael eu gwerthfawrogi gan bob grŵp rhanddeiliaid. 
Mae graddiannau cadarnhaol clir o ran teimlo eu bod yn cael eu gwerthfawrogi gan reolwyr (mae 64% yn cytuno'n gryf neu'n cytuno), cydweithwyr (74%) a'r bobl maen nhw'n eu cefnogi (78%) (Ffigurau 7, 8 a 9). Mae'r canfyddiadau hyn yn debyg i ymatebion 2023, 2024 a 2025.  
Mae Ffigurau 10 ac 11 yn dangos bod tua hanner yr ymatebwyr yn cytuno eu bod yn teimlo eu bod yn cael eu gwerthfawrogi gan asiantaethau partner a'r cyhoedd. Mae'r ffigurau hyn hefyd yn dangos bod cyfran sylweddol wedi ymateb yn niwtral, ddim yn cytuno nac yn anghytuno (30% ar gyfer asiantaethau partner a 28% ar gyfer y cyhoedd). Roedd cyfrannau uwch yn anghytuno eu bod yn teimlo eu bod yn cael eu gwerthfawrogi gan asiantaethau partner (20%) a'r cyhoedd (20%) o'i gymharu â rhanddeiliaid eraill.
Er bod mwyafrif yr ymatebwyr yn teimlo eu bod yn cael eu gwerthfawrogi, wrth edrych ar wahanol grwpiau galwedigaethol, roedd cyfrannau uwch o weithwyr gofal yn anghytuno eu bod yn teimlo eu bod yn cael eu gwerthfawrogi gan eu rheolwr (25%). O'i gymharu â rheolwyr gofal (15%) a'r rhai mewn galwedigaethau gwaith cymdeithasol (20%), mae hyn yn awgrymu rhywfaint o amrywiad mewn profiad yn y gweithle ar draws galwedigaethau. Y rhai mewn rolau gwaith cymdeithasol oedd yn teimlo eu bod yn cael eu gwerthfawrogi leiaf gan asiantaethau partner (26%) a'r cyhoedd yn gyffredinol (37%), gan nodi cyfraddau uwch o anghytundeb a chyfraddau is o gytundeb o'i gymharu â grwpiau eraill o weithwyr. Unwaith eto, roedd y canfyddiadau hyn yn debyg i ymatebion 2025. Mae hyn yn dangos bod cydnabyddiaeth gan reolwyr, cydweithwyr a'r rhai sy'n cael eu cefnogi yn gadarnhaol ar y cyfan, ond bod profiadau o gydnabyddiaeth allanol yn fwy cymysg.  
[bookmark: _Toc242366652]Ffigur 7: Rwy'n teimlo fy mod i'n cael fy ngwerthfawrogi am y gwaith rwy'n ei wneud gan fy rheolwr







[bookmark: _Toc242366653]Ffigur 8: Rwy'n teimlo fy mod i'n cael fy ngwerthfawrogi am y gwaith rwy'n ei wneud gan fy nghydweithwyr

[bookmark: _Toc242366654]Ffigur 9: Rwy'n teimlo fy mod i'n cael fy ngwerthfawrogi am y gwaith rwy'n ei wneud gan y bobl/teuluoedd rwy'n eu cefnogi


[bookmark: _Toc242366655]Ffigur 10: Rwy'n teimlo fy mod i'n cael fy ngwerthfawrogi am y gwaith rwy'n ei wneud gan yr asiantaethau partner


[bookmark: _Toc242366656]Ffigur 11: Rwy'n teimlo fy mod i'n cael fy ngwerthfawrogi am y gwaith rwy'n ei wneud gan y cyhoedd yn gyffredinol

[bookmark: _Toc241488464]Gadael neu aros mewn gwaith gofal cymdeithasol
Er mwyn llywio tystiolaeth ar lefelau ymrwymiad a chadw staff, gofynnwyd i'r ymatebwyr a oeddent yn ystyried gadael y sector gofal cymdeithasol (gweler Tabl 13). Dywedodd un o bob pedwar ymatebydd eu bod yn ystyried gadael y sector gofal cymdeithasol (25%), gyda tua thri chwarter o'r ymatebwyr yn nodi nad oeddent yn ystyried gadael. Mae'r patrwm hwn yn gyson ar draws grwpiau galwedigaethol, er bod y bwriad i adael ychydig yn uwch wedi'i nodi ymhlith rolau gofal cymdeithasol eraill (29%). Roedd y gyfran gyffredinol a oedd yn disgwyl aros mewn gwaith gofal cymdeithasol yn debyg i'r hyn a ganfuwyd mewn arolygon blaenorol. Yn 2025, dywedodd 20% o'r ymatebwyr eu bod yn ystyried gadael y sector o'i gymharu â 25% o'r ymatebwyr yn 2024.

[bookmark: _Toc241488499]Tabl 13: Ydych chi'n ystyried gadael y sector gofal cymdeithasol? 
	
	Gweithwyr gofal
	Rheolwyr
	Gweithwyr cymdeithasol
	Rolau eraill
	Pob un

	Nac ydw
	75.0%
	73.4%
	74.8%
	71.0%
	74.6 %

	Ydw
	25.0%
	26.6%
	25.2%
	29.0%
	25.4%



Gofynnwyd i ymatebwyr oedd yn ystyried gadael beth oedd y rhesymau dros fod eisiau gadael gwaith ym maes gofal cymdeithasol. Mae Tabl 14 yn dangos mai'r rheswm mwyaf cyffredin, a adroddwyd gan dros 50% o'r ymatebwyr hyn, oedd cyflog isel, ac yna gorweithio (42%), ac amodau cyflogaeth ac amodau gwaith gwael (32%). Mae amrywiad yn ôl grwpiau galwedigaethol yn dangos mai rheolwyr (44%) a'r rhai mewn rolau gwaith cymdeithasol (59%) oedd fwyaf tebygol o fod eisiau gadael oherwydd gorweithio.
Gallai ymatebwyr a ddywedodd eu bod eisoes wedi gadael y sector (N=64) hefyd nodi sawl rheswm pam adawon nhw. Dywedodd 34% iddyn nhw adael oherwydd perthnasoedd â rheolwyr neu gydweithwyr, a nododd 32% amodau cyflogaeth a gwaith gwael. Dywedodd 31% eu bod wedi’u gorweithio, a dywedodd 19% fod y cyflog yn rhy isel. Roedd ugain y cant wedi ymddeol yn ddiweddar[footnoteRef:7]. [7:  Oherwydd niferoedd isel, ni ellir adrodd am resymau eraill. ] 






[bookmark: _Toc241488500]Tabl 14: Rhesymau dros fod eisiau gadael gwaith gofal cymdeithasol
	
	Gweithwyr gofal
	Rheolwyr
	Gweithwyr cymdeithasol
	Rolau eraill
	Pob un

	Cyflog isel
	56.6%
	35.6%
	38.2%
	40.7%
	51.1%

	Gorweithio
	39.3%
	43.5%
	58.8%
	37.3%
	42.1%

	Amodau cyflogaeth ac amodau gwaith gwael
	33.0%
	21.5%
	35.3%
	31.4%
	32.0%

	Eisiau cyflog uwch
	22.4%
	12.6%
	15.1%
	16.1%
	20.0%

	Perthynas â rheolwyr
	20.5%
	10.5%
	21.4%
	14.4%
	19.2%

	Dim llwybr cynnydd
	17.6%
	6.8%
	12.6%
	18.6%
	15.9%

	Eisiau mwy o hyblygrwydd
	12.7%
	14.1%
	16.4%
	13.6%
	13.4%

	Ddim yn mwynhau'r gwaith
	12.1%
	9.4%
	15.6%
	17.0%
	12.6%

	Gwneud rhywbeth arall
	11.9%
	9.4%
	14.3%
	13.6%
	12.1%

	Ymddeol
	9.9%
	17.3%
	16.4%
	17.8%
	12.0%

	Perthnasoedd â chydweithwyr
	8.5%
	6.3%
	5.0%
	11.9%
	8.0%

	Salwch neu anabledd
	7.3%
	-
	-
	-
	6.4%

	Diffyg diogeledd swydd
	6.0%
	9.4%
	-
	-
	6.0%

	Gormod o astudio
	6.5%
	7.3%
	-
	-
	5.9%

	Gwahaniaethu
	5.8%
	-
	-
	-
	5.4%

	Cyfrifoldebau gofalu
	5.3%
	-
	-
	-
	5.2%

	Astudiaethau pellach
	5.0%
	-
	-
	-
	4.1%

	Rheswm personol arall
	2.3%
	-
	-
	-
	2.3%

	Arall
	10.2%
	19.9%
	13.5%
	17.0%
	12.1%



Gofynnwyd i'r ymatebwyr pa mor hir roeddent yn rhagweld y byddan nhw’n aros yn y sector gofal cymdeithasol. Roedd tua 15% o weithwyr ond yn disgwyl aros ym maes gofal cymdeithasol am hyd at flwyddyn, a thua 20% am un i bedair blynedd (gweler Tabl 15). Mae hyn yn codi pryderon pellach ynghylch cadw staff a throsiant staff o fewn gwaith gofal cymdeithasol ar draws y rolau i gyd. Fodd bynnag, dywedodd bron i 40% o'r holl ymatebwyr eu bod yn rhagweld y byddan nhw’n aros mewn gwaith gofal cymdeithasol tan iddynt ymddeol, gyda'r cyfrannau uchaf wedi'u nodi ymhlith rheolwyr (44%) a'r isaf ymhlith gweithwyr gofal (37%).  
Er nad oes modd gwneud cymhariaeth uniongyrchol, yn 2025, 14 mis oedd yr hyd cyfartalog roedd yr ymatebwyr a ddywedodd eu bod yn ystyried gadael y sector yn disgwyl aros, a oedd yn gynnydd bach o 2024 (13 mis). 

[bookmark: _Toc241488501]Tabl 15: Am ba hyd ydych chi'n gweld eich hun yn aros yn y sector gofal cymdeithasol?
	
	Gweithwyr gofal
	Rheolwyr
	Gweith cymdeithasol
	Rolau eraill
	Pob un

	Llai na chwe mis
	5.4%
	2.3%
	4.1%
	6.6%
	5.0%

	6 i 12 mis
	11.2%
	11.1%
	8.1%
	10.8%
	10.7%

	1 i 4 blynedd
	21.6%
	20.3%
	20.6%
	20.7%
	21.2%

	5 i 9 mlynedd
	13.2%
	11.7%
	12.4%
	12.0%
	12.9%

	10 mlynedd neu fwy
	11.4%
	10.5%
	12.6%
	6.6%
	11.1%

	Hyd at ymddeoliad
	37.2%
	44.2%
	42.3%
	43.4%
	39.1%





8. [bookmark: _Toc241488465]Ansawdd y swydd
Mae'r adran hon yn edrych ar amodau gwaith gofal cymdeithasol sy'n gysylltiedig ag agweddau ar ansawdd y swydd. Ystyrir ansawdd y swydd, gan gynnwys cefnogaeth, dwysedd gwaith, disgresiwn o ran tasgau, ymgynghori, llais a chynrychiolaeth yn feysydd gwaith allweddol a all effeithio ar foddhad a lles.  
[bookmark: _Toc241488466]Cefnogaeth
Mae Tabl 16 yn dangos bod llawer o ymatebwyr yn teimlo eu bod yn cael eu cefnogi gan eu rheolwyr. Nododd 36% o'r ymatebwyr eu bod yn cael cefnogaeth 'bob amser' a nododd 27% eu bod yn teimlo eu bod yn cael cefnogaeth 'y rhan fwyaf o'r amser'. Rheolwyr oedd fwyaf tebygol o nodi eu bod 'bob amser' (42%) yn teimlo eu bod wedi'u cefnogi, a nhw oedd leiaf tebygol o nodi nad oeddent 'byth' yn teimlo eu bod wedi'u cefnogi gan eu rheolwyr (2.5%).

[bookmark: _Toc241488502]Tabl 16: Mae fy rheolwr yn fy helpu ac yn fy nghefnogi
	
	Gweithwyr gofal
	Rheolwyr
	Gweithwyr cymdeithasol
	Rolau eraill
	Pob un

	Bob amser
	35.4%
	42.4%
	36.0%
	35.4%
	36.2%

	Y rhan fwyaf o'r amser
	25.2%
	29.6%
	31.3%
	27.8%
	26.6%

	Tua hanner yr amser
	7.9%
	8.6%
	6.8%
	7.0%
	7.8%

	Weithiau
	24.7%
	16.9%
	19.9%
	23.4%
	23.2%

	Byth
	6.9%
	2.5%
	6.1%
	6.4%
	6.3%



Mae Tabl 17 yn dangos bod yr ymatebwyr yn teimlo eu bod yn cael eu cefnogi 'bob amser' gan gydweithwyr i raddau tebyg i’r oedden nhw gan reolwyr (37%). Ond nododd cyfrannau uwch eu bod yn cael eu cefnogi gan gydweithwyr 'y rhan fwyaf o'r amser' (35%). Dim ond 2% o'r holl ymatebwyr oedd 'byth' yn teimlo eu bod yn cael eu cefnogi (nid yw'r ffigurau wedi'u dadansoddi yn ôl grŵp galwedigaethol oherwydd niferoedd isel). Mae'r canfyddiadau hyn yn is o'i gymharu ag arolwg 2025. Y llynedd, dywedodd 73% fod rheolwyr yn gefnogol bob amser neu'r rhan fwyaf o'r amser (63% yn 2026) a dywedodd 81% fod cydweithwyr yn gefnogol bob amser neu'r rhan fwyaf o'r amser (72% yn 2026).




[bookmark: _Toc241488503]Tabl 17: Mae fy nghydweithwyr yn fy helpu ac yn fy nghefnogi
	
	Gweithwyr gofal
	Rheolwyr
	Gweithwyr cymdeithasol
	Rolau eraill
	Pob un

	Bob amser
	36.2%
	35.7%
	40.6%
	38.2%
	36.9%

	Y rhan fwyaf o'r amser
	34.4%
	37.9%
	36.6%
	32.5%
	34.9%

	Tua hanner yr amser
	8.3%
	9.8%
	6.4%
	7.5%
	8.1%

	Weithiau neu Byth
	21.1%
	16.6%
	16.5%
	21.8%
	20.1%



[bookmark: _Toc241488467]Dwysedd gwaith
Mae canfyddiadau ar draws Tablau 18 a 19 yn dangos profiadau cymysg o ran dwysedd gwaith. Er bod llawer o’r ymatebwyr wedi nodi bod ganddynt lefelau staffio digonol (cytunodd 46% fod lefelau staffio yn ddigonol bob amser neu'r rhan fwyaf o'r amser), dywedodd mwy nag un o bob deg (14%) nad oes byth ddigon o staff yn eu lle i ddarparu gwasanaethau. Nododd ychydig o dan 30% fod digon o staff yn eu lle weithiau (Tabl 18). Roedd pryderon staffio ar eu cryfaf ymhlith y rhai mewn rolau gwaith cymdeithasol. Dywedodd 29% nad oes byth ddigon o staff yn eu lle i ddarparu gwasanaethau, a dywedodd 29% arall fod digon o staff yn eu lle weithiau.
Nododd y rhan fwyaf o'r ymatebwyr fod ganddynt ddigon o amser i wneud eu gwaith yn dda (roedd 53% yn cytuno neu'n cytuno'n gryf), er i draean o'r ymatebwyr nodi nad oedd ganddynt ddigon o amser i wneud eu gwaith yn dda (roedd 33% yn anghytuno neu'n anghytuno'n gryf) (Tabl 19). Roedd y gyfran a oedd yn cytuno yn is nag yn 2025 (59%). Gellir gweld amrywiad yn ôl grwpiau galwedigaethol, gyda chyfraddau uwch o'r rhai mewn gwaith cymdeithasol yn anghytuno neu'n anghytuno'n gryf â'r datganiad (47%). Mae hyn yn awgrymu pwysau amser a dwysedd gwaith sylweddol ym maes gwaith cymdeithasol.  







[bookmark: _Toc241488504]Tabl 18: Mae digon o staff yn eu lle i ddarparu gwasanaethau
	
	Gweithwyr gofal
	Rheolwyr
	Gweithwyr
cymdeithasol
	Rolau eraill
	Pob un

	Byth
	11.1%
	9.7%
	28.5%
	16.9%
	13.6%

	Weithiau
	29.4%
	19.2%
	29.0%
	25.8%
	28.1%

	Tua hanner yr amser
	12.3%
	10.5%
	12.4%
	12.2%
	12.1%

	Y rhan fwyaf o'r amser
	32.3%
	41.3%
	22.1%
	33.0%
	32.0%

	Bob amser
	14.8%
	19.3%
	8.0%
	12.2%
	14.3%



[bookmark: _Toc241488505]Tabl 19: Mae gen i ddigon o amser i wneud fy ngwaith yn dda
	
	Gweithwyr gofal
	Rheolwyr
	Gweithwyr cymdeithasol
	Rolau eraill
	Pob un

	Anghytuno’n gryf
	13.8%
	15.1%
	23.3%
	13.7%
	15.2%

	Anghytuno rhywfaint
	17.0%
	20.0%
	23.2%
	16.9%
	18.2%

	Ddim yn fodlon nac yn anfodlon 
	14.2%
	11.9%
	11.0%
	12.6%
	13.5%

	Cytuno i ryw raddau
	29.6%
	33.0%
	25.6%
	30.1%
	29.5%

	Cytuno’n gryf
	25.3%
	19.9%
	16.8%
	26.6%
	23.7%



[bookmark: _Toc241488468]Ymreolaeth 
Mae Tabl 20 yn dangos, ar y cyfan, fod gan weithwyr gofal cymdeithasol brofiadau cymysg o ran disgresiwn tasgau (pa dasgau sydd i'w gwneud) gyda thua 40% yn ymateb yn gadarnhaol, a 40% yn ymateb yn negyddol. Roedd mwy o gytundeb o ran ymreolaeth ynghylch sut y gellid gwneud tasgau; cytunodd 56% fod ganddynt lefel o ymreolaeth gyda thasgau, tra bod 26% yn anghytuno. 
Roedd mwy o ddisgresiwn tasgau ac ymreolaeth tasgau ymhlith rheolwyr.  Rheolwyr oedd â'r cyfraddau uchaf yn cytuno (60% a 75%) a'r sgôr mynegai disgresiwn uchaf (3.75)[footnoteRef:8], ac yna'r rhai mewn gwaith cymdeithasol (43%, 68% a 3.33) a gweithwyr gofal (36%, 50% a 3.01).  [8:  Mae'r sgôr mynegai yn adio'r ddau fesur, ac yn rhannu â dau i roi mesur mynegai sy'n amrywio rhwng sero (disgresiwn isel) a phump (disgresiwn uchel). ] 


[bookmark: _Toc241488506]Tabl 20: Mae gen i ddewis o ran pa dasgau rwy'n eu gwneud a sut rwy’n eu gwneud
	
	Gweithwyr gofal
	 Rheolwyr
	Gweithwyr cymdeithasol
	Rolau eraill
	Pob un

	Mae gen i ddewis pa dasgau rwy'n eu gwneud yn y gwaith
	
	
	
	
	

	Anghytuno’n gryf
	24.3%
	10.8%
	18.6%
	15.5%
	21.6%

	Anghytuno rhywfaint
	18.9%
	14.2%
	21.4%
	14.9%
	18.5%

	Ddim yn cytuno nac yn anghytuno
	20.5%
	14.8%
	16.7%
	17.8%
	19.2%

	Cytuno i ryw raddau
	25.0%
	33.5%
	30.5%
	31.8%
	27.1%

	Cytuno’n gryf
	11.4%
	26.8%
	12.8%
	20.0%
	13.7%

	Mae gen i ddewis sut rwy'n gwneud fy nhasgau
	
	
	
	
	

	Anghytuno’n gryf
	14.9%
	5.2%
	8.1%
	8.7%
	12.6%

	Anghytuno rhywfaint
	14.7%
	7.4%
	11.7%
	8.7%
	13.2%

	Ddim yn cytuno nac yn anghytuno
	20.2%
	12.0%
	12.4%
	16.3%
	18.1%

	Cytuno i ryw raddau
	32.2%
	33.4%
	39.5%
	31.8%
	33.3%

	Cytuno’n gryf
	17.9%
	41.9%
	28.3%
	34.4%
	22.8%

	
	
	
	
	
	

	Sgôr disgresiwn
	3.01
	3.75
	3.33
	3.50
	3.16



[bookmark: _Toc241488469]Y gallu i ddarparu gofal digonol 
Er gwaethaf yr heriau hyn o ran gwaith dwys, gyda lefelau amrywiol o ddisgresiwn ac ymreolaeth o ran tasgau, nododd bron i dri chwarter o'r ymatebwyr eu bod yn gallu diwallu anghenion y bobl maen nhw’n gofalu amdanynt ac yn eu cefnogi (roedd 74% yn cytuno neu'n cytuno'n gryf, Tabl 21). Mae'r rhain yn debyg i'r ffigurau a adroddwyd yn 2024 (75%) a 2025 (78%). 
Rheolwyr oedd fwyaf tebygol o gytuno y gallent ddiwallu anghenion y bobl maen nhw’n eu cefnogi (83%), yn unol ag ymatebion arolygon blaenorol. Roedd gan y rhai mewn rolau gwaith cymdeithasol gyfraddau uwch yn anghytuno (27% yn anghytuno neu'n anghytuno'n gryf) o'i gymharu â gweithwyr gofal (17%) a rheolwyr (10%). 	
	
[bookmark: _Toc241488507]Tabl 21: Rwy'n teimlo fy mod i'n gallu diwallu anghenion y bobl rwy'n gofalu amdanyn nhw ac yn eu cefnogi
	
	Gweithwyr gofal
	Rheolwyr
	Gweithwyr cymdeithasol
	Rolau eraill
	Pob un

	Anghytuno’n gryf
	6.5%
	3.7%
	8.9%
	4.9%
	6.5%

	Anghytuno rhywfaint
	10.1%
	6.6%
	18.3%
	13.5%
	11.0%

	Ddim yn fodlon nac yn anfodlon 
	8.8%
	6.6%
	11.9%
	10.0%
	9.0%

	Cytuno i ryw raddau
	29.1%
	32.4%
	35.1%
	31.0%
	30.3%

	Cytuno’n gryf
	45.6%
	50.6%
	25.9%
	40.7%
	43.2%


 
[bookmark: _Toc241488470]Ymgynghori, llais a chynrychiolaeth gweithwyr 
Gofynnwyd i’r ymatebwyr am fecanweithiau ffurfiol ar gyfer codi materion yn y gwaith, llais ymgynghori, dylanwad a gwybodaeth a pharch at hawliau cyflogaeth. Mae presenoldeb yr arferion hyn yn adlewyrchu cyfranogiad sefydliadol cynhwysol mewn prosesau gwneud penderfyniadau, dylanwad yn y gweithle a mecanweithiau llais effeithiol. Mae hyn yn agweddau pwysig ar waith teg ac ansawdd swyddi. 
Nododd y rhan fwyaf o'r ymatebwyr fod ganddynt fynediad at fecanweithiau ffurfiol, fel pwyllgorau, cyfarfodydd a/neu arolygon, i godi materion (Tabl 22). At ei gilydd, nododd 87% fod rhyw fath o fecanwaith llais ffurfiol ar gael, gyda'r lefelau uchaf yn cael eu hadrodd gan reolwyr (96%). Fodd bynnag, nododd ychydig o dan 13% o'r ymatebwyr nad oedd ganddynt unrhyw fynediad at fecanweithiau, sy'n dangos bylchau mewn cyfranogiad a chynrychiolaeth ar gyfer gweithwyr gofal a'r rhai mewn gwaith cymdeithasol.

[bookmark: _Toc241488508]Tabl 22: A oes mecanweithiau ffurfiol (pwyllgorau, cyfarfodydd, arolygon) lle gall staff godi materion yn y gwaith?
	
	Gweithwyr gofal
	Rheolwyr
	Gweithwyr cymdeithasol
	Rolau eraill
	Pob un

	Nac oes
	13.4%
	4.2%
	15.7%
	12.4%
	12.6%

	Oes
	86.6%
	95.8%
	84.3%
	87.7%
	87.4%



Roedd y canfyddiadau ynghylch ymgynghori ar benderfyniadau yn y gweithle yn fwy cymysg (Tabl 23). Cytunodd ychydig dros hanner yr ymatebwyr yr ymgynghorir â nhw bob amser ynghylch newidiadau (51%), tra bod dros draean yn anghytuno â hyn (34%). Roedd rheolwyr yn llawer mwy tebygol o deimlo yr ymgynghorwyd â nhw (72%), tra bod gweithwyr cymdeithasol (46%) a gweithwyr gofal (49%) yn nodi lefelau is o gytundeb. Mae hyn yn awgrymu bod cyfranogiad mewn penderfyniadau yn amrywio'n sylweddol yn ôl galwedigaeth.

[bookmark: _Toc241488509]Tabl 23: Ymgynghorir â staff bob amser ynghylch newid yn y gwaith
	
	Gweithwyr gofal
	Rheolwyr
	Gweithwyr cymdeithasol
	Rolau eraill
	Pob un

	Anghytuno’n gryf
	15.9%
	6.9%
	17.1%
	16.9%
	15.2%

	Anghytuno rhywfaint
	19.9%
	10.9%
	22.6%
	18.0%
	19.2%

	Ddim yn fodlon nac yn anfodlon 
	15.1%
	10.6%
	14.4%
	15.6%
	14.6%

	Cytuno i ryw raddau
	27.1%
	33.2%
	27.2%
	29.8%
	27.9%

	Cytuno’n gryf
	21.9%
	38.4%
	18.7%
	19.7%
	23.1%



Roedd profiadau o gael eu clywed yn y gwaith hefyd yn amrywio ar draws grwpiau galwedigaethol (Tabl 24). Er bod dros draean (35%) o’r ymatebwyr wedi nodi bod eu barn yn cael ei hystyried y rhan fwyaf o'r amser neu'r holl amser, roedd dros hanner yn profi hyn yn llai cyson (51%). Roedd rheolwyr yn fwy tebygol o deimlo eu bod yn cael eu clywed yn gyson (52% yn nodi y rhan fwyaf o'r amser a bob amser), sy'n awgrymu gwahaniaeth yn y dylanwad sefydliadol ar draws swyddi.

[bookmark: _Toc241488510]Tabl 24: Ydych chi'n credu bod rheolwyr/arweinwyr yn ystyried eich barn wrth wneud penderfyniadau?
	
	Gweithwyr gofal
	Rheolwyr
	Gweithwyr cymdeithasol
	Rolau eraill
	Pob un

	Byth
	15.3%
	5.5%
	14.6%
	17.7%
	14.3%

	Weithiau
	44.6%
	36.4%
	45.4%
	39.0%
	43.5%

	Tua hanner yr amser
	7.6%
	5.8%
	8.3%
	9.5%
	7.6%

	Y rhan fwyaf o'r amser
	17.7%
	28.5%
	19.8%
	17.2%
	19.0%

	Bob amser
	14.8%
	23.8%
	11.9%
	16.6%
	15.5%



Roedd ymwybyddiaeth o hawliau cyflogaeth yn uchel ar y cyfan (Tabl 25), gyda dros 80% o'r ymatebwyr yn nodi eu bod o leiaf rywfaint yn ymwybodol o'u hawliau cyflogaeth. Rheolwyr a nododd y lefelau uchaf o ymwybyddiaeth, gyda 94% yn nodi eu bod yn ymwybodol iawn neu rywfaint yn ymwybodol. I’r gwrthwyneb, roedd tua un rhan o bump o’r gweithwyr gofal (18%) a'r rhai mewn rolau gwaith cymdeithasol (20%) yn llai hyderus, gyda chyfran uwch o'r grwpiau hyn yn nodi nad oeddent yn ymwybodol iawn neu ddim yn ymwybodol o gwbl o'u hawliau cyflogaeth. 
Yn 2025, dywedodd 15.63% o'r ymatebwyr nad oeddent yn ymwybodol o gwbl neu ddim yn ymwybodol iawn o'u hawliau ac yn 2024 roedd y ffigur hwn yn 17%. Roedd hyn yn wir yn 2026 hefyd, gyda 17% yn nodi nad oeddent yn ymwybodol, neu nad oeddent yn ymwybodol iawn, o'u hawliau cyflogaeth.

[bookmark: _Toc241488511]Tabl 25: I ba raddau ydych chi'n ymwybodol o'ch hawliau cyflogaeth?
	
	Gweithwyr gofal
	Rheolwyr
	Gweithwyr cymdeithasol
	Rolau eraill
	Pob un

	Ddim yn ymwybodol o gwbl/Ddim yn siŵr/Ddim yn gwybod
	6.0%
	1.7%
	6.1%
	4.8%
	5.5%

	Ddim yn ymwybodol iawn
	12.4%
	3.9%
	13.1%
	10.3%
	11.5%

	Rhywfaint yn ymwybodol
	41.2%
	36.7%
	48.4%
	43.5%
	41.8%

	Ymwybodol iawn
	40.4%
	57.8%
	32.4%
	41.4%
	41.2%



Cytunodd y rhan fwyaf o'r ymatebwyr fod eu hawliau cyflogaeth yn cael eu parchu yn y gwaith (58%). Roedd hyn ar ei uchaf ymhlith rheolwyr (74%) (Tabl 26). At ei gilydd, nododd ychydig o dan chwarter yr holl weithwyr ‘ddim yn cytuno nac yn anghytuno’, tra bod 20% yn anghytuno, sy’n dangos nad yw parch at hawliau gweithwyr yn cael ei brofi’n gyson ar draws y sector.

[bookmark: _Toc241488512]Tabl 26: Mae fy hawliau cyflogaeth yn cael eu parchu yn y gwaith
	
	Gweithwyr gofal
	Rheolwyr
	Gweithwyr cymdeithasol
	Rolau eraill
	Pob un

	Anghytuno’n gryf
	8.7%
	4.6%
	7.8%
	6.3%
	8.0%

	Anghytuno rhywfaint
	12.6%
	6.3%
	10.9%
	12.8%
	11.7%

	Ddim yn fodlon nac yn anfodlon 
	24.0%
	14.8%
	20.2%
	22.3%
	22.5%

	Cytuno i ryw raddau
	29.3%
	31.8%
	37.1%
	30.7%
	30.7%

	Cytuno’n gryf
	25.4%
	42.5%
	24.1%
	28.0
	27.2%



Gofynnwyd i'r ymatebwyr hefyd a oeddent yn aelod o undeb llafur. Dywedodd bron i 40% eu bod yn aelod o undeb. Adroddwyd y cyfraddau isaf ymhlith gweithwyr gofal (34%) ac yna rheolwyr (41%), a chanfuwyd y cyfraddau uchaf ymhlith y rhai mewn rolau gwaith cymdeithasol (52%). Yr undeb a grybwyllwyd amlaf oedd Unsain, ac yna Undeb GMB, Undeb y Gweithwyr Cymdeithasol, y Coleg Nyrsio Brenhinol ac Unite, gyda nifer llai yn nodi aelodaeth o Undeb y Gweithwyr Gofal. 



9. [bookmark: _Toc241488471] Hyfforddiant, datblygiad a chynnydd
Mae'r adran hon yn ystyried a oedd ymatebwyr yn teimlo eu bod wedi cael cyfle i drafod anghenion hyfforddi (trwy bresenoldeb asesiadau perfformiad), canfyddiadau o ddigonolrwydd hyfforddiant, anghenion hyfforddi ar gyfer cynnydd gyrfa, ac a oes rhwystrau canfyddedig rhag cael mynediad at hyfforddiant. Rydym yn rhannu crynodeb o fyfyrdodau ymatebwyr ar y rhwystrau rhag cael mynediad at hyfforddiant, cyn ystyried uchelgais ac anghenion sgiliau sy'n gysylltiedig ag arweinyddiaeth a dyrchafiadau. Yn olaf, rydym yn asesu ymwybyddiaeth o God Ymarfer Proffesiynol Gofal Cymdeithasol Cymru[footnoteRef:9].  [9:  Mae'r Cod Ymarfer Proffesiynol yn ei gwneud yn ofynnol i weithwyr gofal cymdeithasol gymryd cyfrifoldeb am gynnal a datblygu eu gwybodaeth a'u sgiliau.] 

[bookmark: _Toc241488472]Hyfforddiant
Mae Tabl 27 yn dangos bod y rhan fwyaf o'r ymatebwyr wedi cael gwerthusiad o’u perfformiad (80%). Roedd hyn ar ei isaf ymhlith y rhai mewn gwaith cymdeithasol (64%), ac ar ei uchaf ymhlith gweithwyr gofal (83%). Mae'r data hefyd yn awgrymu, ar draws pob math o swyddi, fod y rhan fwyaf o'r ymatebwyr yn cytuno neu'n cytuno'n gryf eu bod wedi cael yr hyfforddiant cywir i ymgymryd â'r rôl (79%). Fodd bynnag, pan ofynnwyd iddynt a oedd angen mwy o hyfforddiant arnynt i wneud cynnydd yn eu gyrfa, cytunodd 48%, roedd bron i draean yn aros yn niwtral (31%) ac thua un o bob pump yn anghytuno (21%). Roedd yna amrywiadau bach yn ôl grwpiau galwedigaethol, gyda’r lefelau uchel o gytundeb ymhlith yr ymatebwyr mewn rolau gwaith cymdeithasol. 
O'i gymharu ag arolygon yn y gorffennol, roedd y canfyddiadau ynghylch teimlo eu bod wedi cael yr hyfforddiant cywir i wneud eu gwaith yn dda yr un fath ag yn 2023 (79%) ond yn is nag arolygon 2024 a 2025 (gyda’r ddau’n nodi lefelau cytundeb o thua 87%). Mae'r angen am fwy o hyfforddiant ar gyfer cynnydd gyrfa yn dal i fod yn debyg i ganfyddiadau blaenorol (cytundeb o 47% yn arolwg 2023, 2024 a 2025). 
Gofynnwyd i’r ymatebwyr hefyd a oeddent yn wynebu “unrhyw rwystrau i gael mynediad at hyfforddiant sy’n gysylltiedig â gwaith yn eu gwaith”. Yn gyffredinol, ymatebodd 24% fod rhwystrau yn bresennol. Unwaith eto, gwelwyd amrywiad rhwng grwpiau galwedigaethol, gyda 17% o’r gweithwyr gofal yn nodi rhwystrau, o'i gymharu â lefelau uwch ymhlith rheolwyr (26%) a'r rhai mewn rolau gwaith cymdeithasol (31%).
Gofynnwyd i ymatebwyr a ddywedodd fod yna rwystrau (n=915) rannu rhagor o fanylion. Dangosodd dadansoddiad o'r holl ymatebion bum thema allweddol: cyfyngiadau strwythurol (a grybwyllwyd gan 53% o'r rhai a oedd yn profi rhwystrau), rheolwyr yn porthgadw (15%), darpariaeth anhygyrch (15%), perthnasedd (10%), a rhwystrau ymarferol (7%). 


[bookmark: _Toc241488513]Tabl 27: Asesu perfformiad a hyfforddiant
	
	Gweithwyr gofal
	Rheolwyr
	Gweithwyr cymdeithasol
	Rolau eraill
	Pob un

	Asesu perfformiad
	
	
	
	
	

	Yn ystod y 12 mis diwethaf, ydych chi wedi cael asesiad neu adolygiad perfformiad ffurfiol? (ydw)
	83.4%
	78.0%
	64.1%
	75.2%
	79.9%

	Rwyf wedi cael yr hyfforddiant cywir i wneud fy swydd yn dda
	
	
	
	
	

	Anghytuno’n gryf
	5.9%
	5.8%
	4.2%
	6.1%
	5.6%

	Anghytuno rhywfaint
	5.8%
	5.3%
	8.8%
	8.4%
	6.3%

	Ddim yn fodlon nac yn anfodlon 
	8.3%
	9.8%
	10.3%
	10.0%
	8.8%

	Cytuno i ryw raddau
	30.2%
	34.9%
	41.3%
	29.5%
	32.1%

	Cytuno’n gryf
	49.9%
	44.3%
	35.4%
	46.0%
	47.1%

	Mae angen mwy o hyfforddiant arnaf i ddatblygu fy ngyrfa
	
	
	
	
	

	Anghytuno’n gryf
	12.0%
	13.4%
	7.6%
	14.1%
	11.7%

	Anghytuno rhywfaint
	8.9%
	10.9%
	9.5%
	10.5%
	9.3%

	Ddim yn fodlon nac yn anfodlon
	31.0%
	33.1%
	27.1%
	36.8%
	31.1%

	Cytuno i ryw raddau
	25.2%
	30.2%
	33.2%
	23.6%
	26.7%

	Cytuno’n gryf
	22.9%
	12.3%
	22.6%
	15.0%
	21.3%



Ymhlith y cyfyngiadau strwythurol a oedd yn cyfyngu ar fynediad at hyfforddiant roedd diffyg cyllid, llwyth gwaith uchel a diffyg amser penodedig. Tynnodd yr ymatebwyr sylw at gyllidebau cyfyngedig (“cyllidebau hyfforddi…wedi’u torri”, “dim cyllid”) ochr yn ochr â llwythi gwaith uchel a phrinder staff, a oedd yn gwneud cymryd rhan mewn hyfforddiant “bron yn amhosib”. Mae hyn yn cael ei waethygu gyda’r diffyg amser penodedig i ddysgu, gyda disgwyl i rai staff wneud hyfforddiant yn eu hamser eu hunain (“ar ddiwrnodau i ffwrdd”, “heb gael eu talu”). O ganlyniad, mae hyn yn effeithio ar y nifer sy’n ei wneud ac ar eu lles.
Adroddodd sawl ymatebydd fod disgresiwn rheolwyr yn arwain at fynediad a chyfleoedd anghyfartal at hyfforddiant. Ystyriwyd bod prosesau’n anghyson gyda diffyg tryloywder, gyda’r ymatebwyr yn nodi nad ydyn nhw “byth yn clywed ’nôl” ar ôl gwneud cais neu eu bod nhw “heb gael gwybod pam” na allan nhw fynd i hyfforddiant. Roedd adroddiadau am ffafriaeth a chyfyngiad ar gynnydd (“ddim ar restr y rheolwyr”, “dim ond yn trefnu hyfforddiant i staff maen nhw’n ffrindiau [gyda nhw]” yn dangos nad yw mynediad bob amser yn gyfartal.
Trafodwyd argaeledd, capasiti a hygyrchedd y ddarpariaeth hefyd. Weithiau disgrifiwyd bod darpariaeth hyfforddiant yn brin, gyda nifer cyfyngedig o leoedd, amseroedd aros hir (“aros dwy flynedd”), a darpariaeth anaml. Mae achosion o oedi, canslo, a phrosesau gweinyddol yn cyfyngu ymhellach ar fynediad. Roedd rhwystrau ymarferol, gan gynnwys pellter teithio, methu gyrru, ac anghenion unigol, hefyd yn effeithio ar gyfranogiad mewn hyfforddiant wyneb yn wyneb.
Fodd bynnag, roedd y trafodaethau a oedd yn ymwneud â fformat y ddarpariaeth a mynediad ymarferol hefyd yn dangos bod symudiad tuag at hyfforddiant ar-lein yn bennaf, sy’n cyflwyno heriau ychwanegol. Adroddodd ymatebwyr fod diffyg mynediad at offer, bwlch sgiliau digidol, a phroblemau cysylltedd, ochr yn ochr â phryderon ynghylch addasrwydd dysgu ar-lein i sgiliau ymarferol, fel codi a chario, yn rhwystrau. Ystyriwyd bod y gostyngiad mewn argaeledd hyfforddiant wyneb yn wyneb yn cyfyngu ar ymgysylltiad a rhyngweithio.
Roedd hyfforddiant hefyd yn cael ei ystyried fel rhywbeth nad oedd wedi'i deilwra'n ddigonol, gyda rhai yn ei ddisgrifio fel ymarfer "ticio'r bocs" neu’n nodi nad oedd yn adlewyrchu arfer o ddydd i ddydd. Ar yr un pryd, mae bylchau mewn cyfathrebu a chyfeirio at wasanaethau yn golygu nad yw staff “yn siŵr ble i ddod o hyd i gyrsiau hyfforddi”, sy’n cyfyngu ar ymwybyddiaeth ac ymgysylltiad â’r cyfleoedd sydd ar gael.
[bookmark: _Toc241488473]Cynnydd gyrfa a dyrchafiadau
Mae uchelgeisiau gyrfa yn cael eu hadlewyrchu yn yr awydd i ddod yn arweinydd yn y dyfodol. Mae Tabl 28 yn dangos bod ychydig o dan 40% yn anelu am swydd arweinyddiaeth, gydag uchelgeisiau cryfach ymhlith rheolwyr (57%) a'r rhai mewn rolau gwaith cymdeithasol (45%). Roedd y ffigur cyffredinol ychydig yn is nag mewn arolygon blaenorol, gyda 47% a 43% o'r ymatebwyr yn anelu am swydd arweinyddiaeth yn 2024 a 2025 yn y drefn honno. 
Roedd y gred bod arweinyddiaeth yn bosibl yn uchel ar y cyfan ar draws pob grŵp galwedigaethol, ac roedd ar ei huchaf ymhlith rheolwyr (yn debyg i bob arolwg blaenorol). 





[bookmark: _Toc241488514]Tabl 28: Uchelgais a photensial arweinyddiaeth
	
	Gweithwyr gofal
	Rheolwyr
	Gweithwyr cymdeithasol
	Rolau eraill
	Pob un

	Hoffwn gael swydd arweinyddiaeth rywbryd yn y dyfodol.
	
	
	
	
	

	Anghytuno’n gryf
	19.4%
	7.3%
	14.7%
	20.7%
	18.2%

	Anghytuno rhywfaint
	19.2%
	13.2%
	14.4%
	21.3%
	18.4%

	Ddim yn fodlon nac yn anfodlon 
	24.0%
	22.7%
	26.0%
	22.7%
	24.1%

	Cytuno i ryw raddau
	19.8%
	24.2%
	25.3%
	19.3%
	20.7%

	Cytuno’n gryf
	17.7%
	32.6%
	19.6%
	16.0%
	18.6%

	Rwy'n credu y byddai'n bosibl i mi ddod yn arweinydd
	
	
	
	
	

	Anghytuno’n gryf
	10.1%
	4.9%
	8.8%
	10.4%
	9.7%

	Anghytuno rhywfaint
	12.6%
	4.9%
	9.2%
	13.1%
	11.8%

	Ddim yn fodlon nac yn anfodlon 
	28.3%
	17.4%
	24.8%
	29.0%
	27.3%

	Cytuno i ryw raddau
	30.1%
	39.6%
	37.7%
	29.6%
	31.6%

	Cytuno’n gryf
	18.9%
	33.2%
	19.5%
	17.9%
	19.6%



Gofynnwyd i’r ymatebwyr a oeddent wedi chwilio am gyfle i gael dyrchafiad ym maes gofal cymdeithasol yn ystod y deuddeg mis diwethaf. Dywedodd 15% o’r rhai a ymatebodd eu bod wedi gwneud hynny. Roedd hyn yn llawer is na'r ymatebion yn 2024 a 2025 a nododd fod 37% a 27% wedi chwilio am gyfle i gael dyrchafiad. Gweithwyr gofal oedd leiaf tebygol o fod wedi chwilio am gyfle i gael dyrchafiad (13%) a rheolwyr oedd fwyaf tebygol (26%). Nododd 21% o'r rhai mewn gwaith cymdeithasol eu bod wedi chwilio am gyfle i gael dyrchafiad. Dywedodd bron i hanner yr holl rai a oedd wedi chwilio am gyfle i gael dyrchafiad (47%) eu bod wedi cael eu rhoi ar restr fer ac wedi cael cynnig swydd. 
Roedd mwyafrif helaeth yr ymatebwyr yn teimlo bod eu cyflogwr wedi gweithredu'n deg ac yn gyfartal o ran penderfyniadau dyrchafu (86%). Mae rheolwyr yn sefyll allan fel rhai sydd â chanfyddiad mwy cadarnhaol o degwch wrth wneud penderfyniadau, gyda 94% yn ateb yn gadarnhaol, o'i gymharu ag 85% o weithwyr gofal, ac 86% o’r rhai mewn rolau gwaith cymdeithasol a rolau eraill. 
[bookmark: _Toc241488474]Ymwybyddiaeth o'r Cod Ymarfer Proffesiynol
Roedd ymwybyddiaeth o God Ymarfer Proffesiynol Gofal Cymdeithasol Cymru, sy'n darparu fframwaith ar gyfer atebolrwydd a datblygiad proffesiynol, yn gyffredinol uchel ar draws y gweithlu (Tabl 29). Nododd bron i ddwy ran o dair o'r ymatebwyr eu bod yn ymwybodol iawn ohono, gyda chyfrannau uchel iawn ymhlith rheolwyr (81%) a'r rhai mewn rolau gwaith cymdeithasol (78%). Dim ond 8% a nododd nad oeddent yn ymwybodol o'r Cod, oedd yn ostyngiad o’r 11% a nododd hynny yn 2025. Fodd bynnag, roedd tua un o bob deg gweithiwr gofal (9%) a'r rhai mewn rolau gofal cymdeithasol eraill (11%), yn nodi ymwybyddiaeth gyfyngedig. Dywedodd traean o’r gweithwyr gofal mai dim ond rhywfaint o ymwybyddiaeth oedd ganddynt o'r Cod, gan ddangos bod angen codi ymwybyddiaeth yn barhaus ynghylch safonau a chanllawiau proffesiynol.

[bookmark: _Toc241488515]Tabl 29: I ba raddau ydych chi'n ymwybodol o God Ymarfer Proffesiynol Gofal Cymdeithasol Cymru?
	
	Gweithwyr gofal
	Rheolwyr
	Gweith cymdeithasol
	Rolau eraill
	Pob un

	Ddim yn ymwybodol iawn/Ddim o gwbl
	9.3%
	2.6%
	3.5%
	11.4%
	8.0%

	Rhywfaint yn ymwybodol
	31.6%
	16.2%
	18.6%
	31.3%
	28.3%

	Ymwybodol iawn
	59.1%
	81.2%
	77.9%
	57.3%
	63.8%




10. [bookmark: _Toc241488475]Bwlio, gwahaniaethu a thrais yn y gwaith

Mae'r adran hon yn mynd i'r afael â phrofiadau o wahaniaethu, bwlio a thrais yn y gwaith. Rydym yn adrodd ar ba mor gyffredin roedd pob math o gamdriniaeth, a adroddwyd am y digwyddiadau ai peidio, ac asesiadau o ganlyniadau adroddiadau.
[bookmark: _Toc241488476]Profiadau o gamdriniaeth
Gofynnwyd tri chwestiwn i'r ymatebwyr am brofiadau negyddol yn y gwaith. Gofynnwyd iddynt ar wahân a oeddent wedi profi bwlio, aflonyddu neu gam-drin; gwahaniaethu; neu drais corfforol yn y gwaith yn ystod y deuddeg mis diwethaf. Os oedd ganddynt brofiad o'r fath, gofynnwyd iddynt a oeddent wedi adrodd amdano, ac a gafodd eu pryder ei drin mewn modd roedden nhw’n ei ystyried yn foddhaol.
At ei gilydd, nododd 30% o'r ymatebwyr eu bod wedi profi rhyw fath o gamdriniaeth (Tabl 30). Bwlio, aflonyddu neu gam-drin oedd y profiad a nodwyd amlaf, a adroddwyd gan chwarter yr ymatebwyr (26%). Roedd 18% o’r ymatebwyr wedi profi gwahaniaethu, ac adroddodd yr un gyfran eu bod wedi profi trais corfforol. 
[bookmark: _Toc241488516]
Tabl 30: Yn ystod y 12 mis diwethaf, ydych chi wedi profi bwlio, gwahaniaethu neu drais corfforol yn y gwaith? A wnaethoch chi roi gwybod amdano? A oedd y canlyniad yn foddhaol?
	
	Gweithwyr gofal
	Rheolwyr
	Gweithwyr cymdeithasol
	Rolau eraill
	Pob un

	Unrhyw fath o gamdriniaeth
	30.4%
	26.7%
	29.7%
	23.5%
	29.6%

	
	
	
	
	
	

	Bwlio, aflonyddu neu gam-drin
	26.8%
	19.3%
	27.2%
	22.3%
	25.7%

	    Adroddwyd
	73.9%
	66.1%
	68.8%
	63.1%
	72.0%

	    Canlyniad boddhaol
	-
	-
	-
	-
	39.3%

	
	
	
	
	
	

	Gwahaniaethu
	18.4%
	11.3%
	19.0%
	14.2%
	17.5%

	    Adroddwyd
	59.1%
	71.9%
	56.3%
	51.2%
	59.2%

	    Canlyniad boddhaol
	30.4%
	38.1%
	39.7%
	16.7%
	31.8%

	
	
	
	
	
	

	Trais
	20.7%
	17.9%
	10.1%
	10.1%
	18.3%

	   Adroddwyd
	91.1%
	97.2%
	88.9%
	91.2%
	91.6%

	   Canlyniad boddhaol
	50.5%
	72.9%
	65.5%
	48.0%
	54.1%



Adroddwyd am gyfran uchel o achosion o fwlio (72%). Roedd tua 40% yn fodlon â chanlyniad yr adroddiad.  Roedd nifer yr adroddiadau am achosion o wahaniaethu yn gymedrol ar 59%, tra adroddwyd am y mwyafrif helaeth o achosion o drais corfforol (92% yn gyffredinol, a hyd at 97% i reolwyr). Ymddengys bod y cyfraddau adrodd is mewn achosion o wahaniaethu yn cael eu gwaethygu gan y lefelau isaf o foddhad â'r canlyniad ar ôl adrodd am y digwyddiadau hyn (32% o'r ymatebwyr a adroddodd eu bod wedi profi gwahaniaethu oedd yn fodlon â'r canlyniad).
Mae dadansoddiad yn ôl grwpiau galwedigaethol yn dangos mai rheolwyr oedd leiaf tebygol o ddatgan eu bod wedi wynebu gwahaniaethu (11%) neu eu bod wedi cael eu bwlio (19%). Yr ymatebwyr mewn rolau gwaith cymdeithasol oedd leiaf tebygol o brofi trais corfforol (10%). Roedd gweithwyr gofal yn fwy tebygol o adrodd am unrhyw fath o gamdriniaeth, a nhw a brofodd y lefelau uchaf o drais corfforol (21%). Serch hynny, nhw oedd leiaf tebygol o fod yn fodlon â chanlyniad yr adroddiad (roedd 30% yn fodlon ar ôl adrodd am achos o wahaniaethu a 51% yn fodlon ar ôl adrodd am drais corfforol). 
Gwnaeth cyfran fach o’r ymatebwyr sylwadau ynghylch canlyniadau adroddiadau yn ymwneud â gwahaniaethu (n=20), bwlio (n=67) a thrais corfforol (n=50) yn y gwaith. Er nad ydynt yn gynrychioliadol o reidrwydd, maent yn rhoi rhywfaint o fewnwelediad i'r broses a'r camau a gymerwyd i ddelio ag achosion o gamdriniaeth. Roedd rhai o’r datrysiadau a nodwyd yn cynnwys symud staff i safle arall neu eu symud i gefnogi unigolion gwahanol oedd angen gofal. Roedd rhai achosion yn dal i fynd rhagddynt, tra bod rhai wedi cael ymateb sefydliadol annigonol neu ddiffyg gweithredu yn ôl y sylwadau. Mewn nifer fach o achosion, roedd adroddiadau am ddiswyddo (yr achwynwyr a’r troseddwyr), yn ogystal â chamdriniaeth yn parhau er iddynt wneud cwyn. 
Mewn cyferbyniad â bwlio a gwahaniaethu, roedd trais corfforol yn aml yn cael ei fframio fel rhan gydnabyddedig o waith gofal cymdeithasol, yn enwedig lle'r oedd anghenion ymddygiadol yn brif reswm dros ddarparu gofal a chymorth i unigolion. Disgrifiodd bron i hanner y rhai a oedd wedi profi trais corfforol ac a adawodd sylw am y canlyniad fod yna lefel o normaleiddio (n=23). Mae'r dyfyniadau canlynol yn enghraifft o'r teimladau hyn:

 “Caiff ei ystyried yn rhan o’r swydd” 
(Gweithiwr cymdeithasol i oedolion, benywaidd)

“Gan fod gan yr oedolion anableddau dysgu difrifol, doedd dim llawer y gallai unrhyw un ei wneud”
(Gweithiwr gwasanaethau dydd i oedolion, benywaidd)

“Gwrandawon nhw arna i, ond do’n i ddim yn teimlo wedi fy nghefnogi a dw i’n gwybod y bydd hyn yn digwydd eto”
(Gweithiwr cartref gofal i oedolion, benywaidd)

Mae’r lefelau uwch o adroddiadau yn gysylltiedig â thrais corfforol o bosibl yn adlewyrchu bod y digwyddiadau hyn yn ymwneud ag iechyd a diogelwch gweithwyr gofal cymdeithasol a'r rhai maen nhw'n eu cefnogi.  O ganlyniad, mae nhw’n cael eu monitro'n agosach gan sefydliadau. Gallai’r cyfraddau uchel o adroddiadau adlewyrchu’r lefel o fonitro digwyddiadau felly, yn hytrach na bod yr adroddwr yn ceisio neu'n disgwyl datrysiad.  
Yn ogystal, gofynnwyd i ymatebwyr a oedd digwyddiadau'n gysylltiedig â phroblemau gyda rheolwyr, gyda chydweithwyr, neu gyda'r rhai y maent yn eu cefnogi. Mae Tabl 31 yn dangos pob math o gamdriniaeth gan y gwahanol grwpiau hyn. Profwyd lefelau tebyg o fwlio yn gysylltiedig ag ymddygiad gan reolwyr (7%), cydweithwyr (8%) a'r rhai sy'n derbyn cymorth (9%). Roedd lefelau tebyg o wahaniaethu hefyd yn ymwneud â rheolwyr (6%), cydweithwyr (4%) a'r rhai sy'n derbyn cymorth (5%). Gofynnwyd i ymatebwyr am eu profiadau o drais corfforol am y tro cyntaf yn yr arolwg hwn, ac mae'r canlyniadau'n dangos nad yw hyn yn debygol o gael ei gyflawni gan reolwyr a chydweithwyr. 

[bookmark: _Toc241488517]Tabl 31: Yn ystod y 12 mis diwethaf, ydych chi wedi profi camdriniaeth bersonol gan reolwyr, cydweithwyr neu'r rhai rydych chi'n eu cefnogi?
	
	Gweithwyr gofal
	Rheolwyr
	Gweithwyr cymdeithasol
	Rolau eraill
	Pob un

	Bwlio, aflonyddu neu gam-drin
	
	
	
	
	

	Gan reolwyr
	6.2%
	6.2%
	9.1%
	8.8%
	6.7 %

	Gan gydweithwyr
	8.2%
	6.3%
	4.7%
	6.7%
	7.5%

	Gan y rhai rydych chi'n eu cefnogi
	9.2%
	5.9%
	11.3%
	6.1%
	9.0%

	Gwahaniaethu
	
	
	
	
	

	Gan reolwyr
	5.7%
	3.5%
	8.2%
	6.1%
	5.9%

	Gan gydweithwyr
	4.6%
	3.4%
	3.6%
	5.4%
	4.4 %

	Gan y rhai rydych chi'n eu cefnogi
	5.2%
	3.6%
	5.4%
	4.0%
	5.0%

	Trais corfforol
	
	
	
	
	

	Gan reolwyr
	-
	-
	-
	-
	0.4%

	Gan gydweithwyr
	-
	-
	-
	-
	0.6%

	Gan y rhai rydych chi'n eu cefnogi
	14.6%
	12.3%
	6.9%
	8.1%
	13%


11. [bookmark: _Toc241488477]Lles, iechyd, iechyd meddwl, straen a chefnogaeth
Mae'r adran hon yn canolbwyntio ar iechyd a lles, straen, ffynonellau a lefelau cymorth gweithwyr gofal cymdeithasol. 
[bookmark: _Toc241488478]Bodlonrwydd bywyd, buddiolrwydd, hapusrwydd a phryder
Mesurwyd lles cyffredinol yr ymatebwyr gan ddefnyddio cwestiynau 'ONS4' (ONS, 2018), sef:
· Ar y cyfan, pa mor fodlon ydych chi â'ch bywyd y dyddiau hyn? 
· Yn gyffredinol, i ba raddau ydych chi'n teimlo bod y pethau rydych chi'n eu gwneud yn eich bywyd yn werth chweil? 
· Ar y cyfan, pa mor hapus oeddech chi'n teimlo ddoe? 
· Ar y cyfan, pa mor bryderus oeddech chi'n teimlo ddoe? 
Caiff y rhain eu mesur ar raddfa o 0, 'ddim o gwbl', i 10, 'yn llwyr', gyda sgoriau isel yn dynodi lefelau boddhad isel, gwerth isel, hapusrwydd isel, a phryder isel. Mae Tabl 30 yn dangos sgôr boddhad bywyd cyfartalog o 6.6 allan o 10. Mae hyn yn is na chanlyniadau arolwg 2025 (7.8) ond yn lefel debyg i ganlyniadau arolwg 2024 (6.5). Sgoriodd y teimlad bod bywyd yn werth chweil 7.1 sydd, unwaith eto, yn is na chanlyniadau 2025 (8.3) a'r un fath â chanlyniadau 2024 (7.1). Gyda sgôr gyfartalog o 6.7, roedd hapusrwydd cyffredinol hefyd yn sgorio'n agosach at ganlyniadau 2024 (6.6) nag at ganlyniadau 2025 (7.8). Er bod y rhain yn dangos dirywiad bach mewn lles cyffredinol, mae Tabl 32 hefyd yn dangos gostyngiad mewn teimladau o bryder o 5.3 yn 2025 i 4.1 yn 2026. Unwaith eto, roedd hyn yn debycach i ganfyddiadau 2024 (4.4), ac ychydig yn is na nhw. Ychydig iawn o amrywiad oedd yn ôl math o swydd.
Mae data cenedlaethol a adroddwyd gan y Swyddfa Ystadegau Gwladol[footnoteRef:10] yn dangos bod sgôr boddhad bywyd cyfartalog Cymru yn 7.6, gyda teimlo'n werth chweil yn 7.8, teimlo'n hapus yn 7.5 a theimladau o bryder yn 3.2. Mae hyn yn dangos bod gan y gweithlu gofal cymdeithasol lefel is o les cadarnhaol a lefel uwch o bryder o'i gymharu â'r boblogaeth oedran gweithio (16 i 64 oed) yng Nghymru.  [10:  Amcangyfrifon lles personol chwarterol – heb eu haddasu'n dymhorol - Y Swyddfa Ystadegau Gwladol] 




[bookmark: _Toc241488518]Tabl 32: ONS4 - Bodlonrwydd bywyd, buddiolrwydd, hapusrwydd a phryder
	
	Gweithiwr gofal
	Rheolwyr
	Gweithwyr cymdeithasol
	Rolau eraill
	Pob un
	Cymru11

	Boddhad â bywyd
	6.5
	6.9
	6.5
	6.7
	6.6
	7.6

	Gwerth chweil
	7.1
	7.3
	7.0
	7.2
	7.1
	7.8

	Hapusrwydd
	6.7
	6.7
	6.6
	6.7
	6.7
	7.5

	Pryder
	4.1
	4.1
	4.3
	4.0
	4.1
	3.2



Wrth edrych ar les yn y gwaith, nododd y rhan fwyaf o'r ymatebwyr fod ganddynt forâl uchel (67% y rhan fwyaf o'r amser neu bob amser, Tabl 33). Rheolwyr oedd â'r cyfraddau uchaf o forâl cadarnhaol (nododd dros 70% 'y rhan fwyaf o’r amser' neu 'drwy'r amser'). Dywedodd tua un o bob chwech o ymatebwyr fod ganddynt forâl da dim ond weithiau (neu byth12) (17% ar gyfartaledd). Roedd hyn ar ei uchaf ymhlith y rhai mewn gwaith cymdeithasol a rolau eraill (19% yn y ddau gategori) ac ar ei isaf ymhlith rheolwyr (12%).
[bookmark: _Toc241488519]
Tabl 33: Mae fy morâl yn dda
	
	Gweithwyr gofal
	Rheolwyr
	Gweithwyr cymdeithasol
	Rolau eraill
	Pob un

	Bob amser
	26.9%
	19.6%
	18.2%
	17.2%
	24.3%

	Y rhan fwyaf o'r amser
	41.5%
	51.7%
	42.0%
	46.9%
	43.0%

	Tua hanner yr amser
	15.0%
	16.6%
	20.7%
	16.7%
	16.0%

	Weithiau neu Byth
	16.7%
	12.1%
	19.1%
	19.2%
	16.7%



[bookmark: _Toc241488479]Lles ariannol
Gofynnwyd i'r ymatebwyr am eu lles ariannol ar adeg yr arolwg hefyd, ac i ystyried sut roeddent yn ymdopi'n ariannol o'i gymharu â 12 mis yn ôl. 
Adroddodd tua chwarter yr ymatebwyr (24%) am anawsterau ariannol, dywedodd ychydig dros draean eu bod yn ymdopi ar y cyfan (34%) a dywedodd 42% eu bod yn gwneud yn iawn yn ariannol neu'n byw'n gyfforddus (Tabl 34). Roedd rheolwyr yn ymdopi'n well yn ariannol, gyda 55% yn nodi eu bod yn gwneud yn iawn yn ariannol neu'n byw'n gyfforddus.
[bookmark: _Toc241488520]Tabl 34: Pa mor dda fyddech chi'n dweud eich bod chi'n ymdopi'n ariannol y dyddiau hyn?
	
	Gweithwyr gofal
	Rheolwyr
	Gweithwyr cymdeithasol
	Rolau eraill
	Pob un

	Byw'n gyfforddus
	8.4%
	13.8%
	10.7%
	13.0%
	9.5%

	Gwneud yn iawn
	30.1%
	40.8%
	35.7%
	38.4%
	32.5%

	Yn ymdopi, ar y cyfan
	34.9%
	31.0%
	30.4%
	31.1%
	33.6%

	Yn ei chael hi'n eithaf anodd
	16.9%
	10.3%
	15.5%
	8.8%
	15.5%

	Yn ei chael hi'n anodd iawn
	9.8%
	4.1%
	7.7%
	8.8%
	8.8%



O'i gymharu â'u sefyllfa ariannol y flwyddyn flaenorol, dim ond 14% a ddywedodd eu bod yn ei chael hi'n haws ymdopi'n ariannol. Roedd tua thraean (34%) yn yr un sefyllfa, ac roedd hanner (52%) yn ei chael hi'n anoddach ymdopi'n ariannol (Tabl 35). Roedd patrymau'n gymharol debyg ar draws mathau o swyddi.

[bookmark: _Toc241488521]Tabl 35: I ba raddau ydych chi'n ei chael hi'n anoddach neu'n haws i ymdopi'n ariannol nag yr oeddech chi'r adeg hon y llynedd?
	
	Gweithwyr gofal
	Rheolwyr
	Gweithwyr cymdeithasol
	Rolau eraill
	Pob un

	Llawer anoddach
	18.6%
	18.1%
	18.6%
	17.9%
	18.5%

	Ychydig yn anoddach
	32.0%
	36.0%
	37.0%
	36.7%
	33.4%

	Tua'r un peth
	35.1%
	33.2%
	32.3%
	31.5%
	34.3%

	Ychydig yn haws
	10.2%
	7.3%
	8.6%
	9.4%
	9.6%

	Llawer haws
	4.1%
	5.4%
	3.6%
	4.6%
	4.2%



[bookmark: _Toc241488480]Straen	
Adroddwyd anhawster yn anghofio am y gwaith ar ôl gadael gan 59% o'r holl weithwyr (Tabl 36). Mae hyn yn debyg i ganlyniadau 2024 (57%) ac mae'n is na 2023 (63%) ond yn uwch na'r ffigurau a adroddwyd yn 2025 (54%). Yn debyg i ganfyddiadau’r arolygon blaenorol, roedd anhawster anghofio am y gwaith yn uwch ymhlith rheolwyr (75%), ac yna'r rhai mewn rolau gwaith cymdeithasol (64%), a gweithwyr gofal (56%). 
[bookmark: _Toc241488522]Tabl 36: Mae'n anodd i fi anghofio am y gwaith pan fyddaf yn gadael y gwaith
	
	Gweithwyr gofal
	Rheolwyr
	Gweithwyr cymdeithasol
	Rolau eraill
	Pob un

	Anghytuno’n gryf
	11.3%
	5.8%
	8.8%
	13.5%
	10.5%

	Anghytuno rhywfaint
	14.7%
	9.4%
	14.1%
	15.7%
	14.2%

	Ddim yn cytuno nac yn anghytuno
	18.4%
	10.2%
	12.9%
	16.8%
	16.7%

	Cytuno i ryw raddau
	32.8%
	28.8%
	34.2%
	31.1%
	32.4%

	Cytuno’n gryf
	22.7%
	45.9%
	30.0%
	22.9%
	26.2%



Gofynnwyd i'r ymatebwyr am sawl achos posibl o straen (Tabl 37). Adroddodd dros chwarter o’r ymatebwyr (27%) llwyth gwaith fel un o’r ffactorau oedd yn achosi straen.  Mae'r canfyddiad hwn yn is na data arolygon blaenorol (39% yn 2024, a 35% yn 2025). Fodd bynnag, mae gwahaniaethau yn ôl grwpiau swyddi yn dangos lefelau sylweddol uwch o straen ar gyfer rheolwyr gofal (39%) a rolau gwaith cymdeithasol (44%).
Yn yr un modd â 2024 a 2025, adroddodd tua chwarter yr ymatebwyr am achosion straen personol, nad ydynt yn gysylltiedig â’r gwaith (24%). Gyda gostyngiadau bach o'i gymharu ag arolygon blaenorol, 23% oedd yn teimlo eu bod wedi'u gorlwytho gan waith papur a biwrocratiaeth (33% yn 2024 a 27% yn 2025). Roedd gwaith papur a biwrocratiaeth yn achosion straen sylweddol ar gyfer rolau gwaith cymdeithasol (47%), yn enwedig o'i gymharu â gweithwyr gofal (17%). Roedd y rhai mewn rolau gwaith cymdeithasol hefyd yn debygol o nodi cyfraddau uwch o straen ariannol yn gysylltiedig â chostau gwaith (19%), a straen yn gysylltiedig â gweithio gyda grwpiau cleientiaid bregus (16%) a gweithio ar eu pen eu hunain (10%). 
[bookmark: _Toc241488523]

Tabl 37: A yw unrhyw un o'r pethau canlynol yn achosi straen i chi ar hyn o bryd wrth gyflawni eich swydd?
	
	Gweithwyr gofal
	Rheolwyr
	Gweithwyr cymdeithasol
	Rolau eraill
	Pob un

	Gormod o waith i'w wneud / dim digon o amser i wneud fy ngwaith
	22.0%
	39.0%
	43.6%
	26.7%
	26.7%

	Poeni am bethau y tu allan i'r gwaith yn gyffredinol (e.e., cyfrifoldebau a straen gartref)
	23.5%
	26.8%
	26.5%
	25.1%
	24.3%

	Gwaith papur a biwrocratiaeth
	17.0%
	37.3%
	46.8%
	27.9%
	23.4%

	Diffyg cefnogaeth gan reolwyr neu gydweithwyr os oes angen help arnaf i
	15.8%
	11.9%
	15.7%
	16.3%
	15.4%

	Costau sy'n gysylltiedig â gwaith, fel teithio
	15.1%
	10.3%
	18.5%
	12.3%
	14.9%

	Gormod o gyfrifoldeb
	10.3%
	15.0%
	14.5%
	11.2%
	11.4%

	Anawsterau mewn perthnasoedd â chydweithwyr
	9.9%
	12.3%
	11.0%
	11.9%
	10.4%

	Gweithio gyda phlant neu oedolion bregus
	7.6%
	6.2%
	16.0%
	10.5%
	8.7%

	Gweithio ar fy mhen fy hun
	7.3%
	4.0%
	10.2%
	10.9%
	7.5%

	Dim digon o annibyniaeth i wneud fy ngwaith yn dda
	4.1%
	5.6%
	7.1%
	6.3%
	4.8%

	Poeni am effaith fy ngwaith ar yr hinsawdd/amgylchedd
	3.6%
	3.6%
	4.3%
	3.7%
	3.7%

	Na, dim byd
	16.1%
	10.9%
	8.8%
	15.1%
	14.6%



Dywedodd 16% o weithwyr gofal nad oedd unrhyw beth yn achosi straen iddynt yn y gwaith, gyda hyn yn gostwng i 11% ymhlith rheolwyr, a 9% o’r gweithwyr cymdeithasol. 
Roedd yr ymatebion yn awgrymu bod y gefnogaeth ar gyfer ymdrin â straen sy'n gysylltiedig â’r gwaith yn amrywio ar draws y gweithlu (Tabl 38). Roedd tua hanner yr holl ymatebwyr yn teimlo bod digon o gefnogaeth ar waith (roedd 49% yn cytuno neu’n cytuno’n gryf), ac roedd hyn ar ei uchaf ymhlith rheolwyr (59%). Mae'r canfyddiadau hyn yn awgrymu bod rhywfaint o welliant wedi bod o ran mynediad at gymorth ar gyfer straen sy'n gysylltiedig â’r gwaith, gan fod 44% wedi cytuno yn 2025 fod digon o gymorth, o'i gymharu â 41% yn 2024 a 31% yn 2023.  
[bookmark: _Toc241488524]Tabl 38: Rwy'n teimlo bod digon o gefnogaeth i gael er mwyn ymdopi â straen gwaith
	
	Gweithwyr gofal
	Rheolwyr
	Gweithwyr cymdeithasol
	Rolau eraill
	Pob un

	Anghytuno’n gryf
	15.8%
	9.1%
	15.6%
	16.5%
	15.1%

	Anghytuno rhywfaint
	17.1%
	14.7%
	20.0%
	18.4%
	17.3%

	Ddim yn fodlon nac yn anfodlon 
	19.2%
	17.3%
	16.6%
	17.6%
	18.6%

	Cytuno i ryw raddau
	28.4%
	37.8%
	31.7%
	25.4%
	29.7%

	Cytuno’n gryf
	19.5%
	21.1%
	16.1%
	22.1%
	19.3%



[bookmark: _Toc241488481]Iechyd, iechyd meddwl a chefnogaeth
Nododd 60% o'r ymatebwyr eu bod wedi gweithio tra'n sâl. Gweithwyr gofal adroddodd y cyfraddau isaf o weithio pan oeddent yn sâl yn ystod y tri mis diwethaf (58%), tra bod y cyfraddau uchaf ymhlith rheolwyr (69%). 
Gofynnwyd i'r ymatebwyr ble byddent yn chwilio am wybodaeth yn ymwneud â chymorth iechyd a lles yn y gwaith (Tabl 39). Byddai dros draean o’r ymatebwyr yn mynd at eu rheolwyr, gyda chyfraddau tebyg ar draws grwpiau galwedigaethol. Cymorth ar-lein gan gyflogwyr oedd y ffynhonnell wybodaeth fwyaf ond un. Byddai tua chwarter o'r holl ymatebwyr yn ceisio gwybodaeth gan Gofal Cymdeithasol Cymru (a oedd yn uwch ymhlith rheolwyr, 34%), o'r rhyngrwyd, gan gydweithwyr (a oedd yn uwch ymhlith y rhai mewn gwaith cymdeithasol, 35%), a chan eu gwasanaeth adnoddau dynol (AD) (a oedd ar ei uchaf ymhlith rheolwyr, 43%). 
Roedd cyfran yr ymatebwyr nad oeddent yn siŵr ble y byddent yn chwilio am wybodaeth am iechyd a lles yn y gwaith yn isel (llai nag 8%), sy'n dangos dealltwriaeth o fecanweithiau a chefnogaeth canllawiau. Fodd bynnag, mae hyn yn cuddio amrywiad ar draws grwpiau galwedigaethol. Gweithwyr gofal oedd â'r gyfran uchaf o ymatebwyr a nododd nad oeddent yn siŵr o ble y byddent yn cael gwybodaeth (9%), oedd bron ddwywaith yn fwy na gweithwyr cymdeithasol (5%) a phedair gwaith yn fwy na rheolwyr (2%).  
[bookmark: _Toc241488525]

Tabl 39: Pe tasech chi eisiau rhagor o wybodaeth am iechyd a lles yn y gwaith, i ble fyddech chi'n mynd i ddod o hyd i'r wybodaeth hon?
	
	Gweithwyr gofal
	Rheolwyr
	Gweithwyr cymdeithasol
	Rolau eraill
	Pob un

	Eich rheolwr
	35.4%
	36.7%
	38.8%
	38.1%
	36.1%

	Gwefan/mewnrwyd y cyflogwr
	26.8%
	40.6%
	50.0%
	37.2%
	31.7%

	Gofal Cymdeithasol Cymru
	26.6%
	33.7%
	23.4%
	18.4%
	26.4%

	Chwiliad Google/rhyngrwyd
	24.8%
	26.5%
	21.9%
	25.1%
	24.7%

	Cydweithwyr/cyfoedion
	22.1%
	22.9%
	34.6%
	30.0%
	24.2%

	Adnoddau dynol (AD)
	19.1%
	42.8%
	28.4%
	25.8%
	23.0%

	Undeb llafur
	8.2%
	9.3%
	11.0%
	8.6%
	8.7%

	Sefydliad Gofal Cymdeithasol er Rhagoriaeth (SCIE)
	7.0%
	8.5%
	7.7%
	4.4%
	7.1%

	Ddim yn siŵr/ddim yn gwybod
	9.0%
	2.3%
	5.1%
	6.3%
	7.7%

	Arall
	1.4%
	2.7%
	1.2%
	2.6%
	1.5%

	
	
	
	
	
	

	Nifer cyfartalog o ffynonellau
	1.7
	2.2
	2.2
	1.9
	1.8


 
Mae Tabl 40 yn dangos, os oeddent yn ceisio cymorth yn gysylltiedig â'u hiechyd meddwl eu hunain, roedd yr ymatebwyr fwyaf tebygol o gysylltu â meddyg teulu (63%). Dilynwyd hyn gyda chymorth gan gyflogwyr (21%) a GIG 111 (12%). Dywedodd llai nag un o bob deg y byddent yn ceisio cymorth gan yr opsiynau eraill. Fodd bynnag, roedd rheolwyr a'r rhai mewn gwaith cymdeithasol ychydig yn fwy tebygol o nodi y byddant yn ceisio cymorth gan Canopi[footnoteRef:11] (16% a 13% yn y drefn honno).  [11:  Gwasanaeth cymorth iechyd meddwl am ddim a chyfrinachol i staff gofal cymdeithasol a GIG yng Nghymru yw Canopi. Ewch i canopi.nhs.cymru i gael rhagor o wybodaeth. ] 

Mae'r canlyniadau hyn yn adlewyrchu patrymau arolwg 2025, er bod cyfran uwch wedi dweud y byddent yn ceisio cymorth gan feddyg teulu (75%) neu gan raglen cymorth i weithwyr (EAP) (12%, o'i gymharu â llai na 4% yn 2026). 
[bookmark: _Toc241488526]Tabl 40: Pe tasech chi am gael cymorth ychwanegol o ran eich iechyd meddwl, at bwy fyddech chi'n troi?
	
	Gweithwyr gofal
	Rheolwyr
	Gweithwyr cymdeithasol
	Rolau eraill
	Pob un

	Meddyg Teulu
	61.7%
	66.8%
	68.6%
	64.2%
	63.3%

	Fy nghyflogwr / AD
	19.3%
	28.0%
	20.1%
	23.5%
	20.5%

	GIG 111
	11.1%
	13.1%
	15.5%
	9.1%
	11.7%

	Canopi (cymorth iechyd meddwl am ddim i weithwyr gofal cymdeithasol a'r GIG)
	8.4%
	15.7%
	13.0%
	8.4%
	9.7%

	Elusen iechyd meddwl
	6.3%
	5.8%
	7.9%
	7.0%
	6.5%

	Able Futures (cymorth iechyd meddwl am ddim i weithwyr gofal cymdeithasol a'r GIG)
	4.2%
	2.3%
	3.1%
	2.3%
	3.8%

	Rhaglen Cymorth i Weithwyr (EAP)
	4.2%
	2.3%
	3.1%
	2.3%
	3.8%

	Undeb llafur
	2.5%
	1.7%
	3.2%
	3.5%
	2.6%

	Arall
	4.2%
	6.4%
	7.4%
	6.5%
	4.9%



12. 

12. [bookmark: _Toc241488482]Y da, y drwg a beth allai fod yn well
Yn yr adran hon, rydym yn adrodd ar ymatebion i dri chwestiwn agored:
1. Beth yw'r pethau cadarnhaol am weithio ym maes gofal cymdeithasol?
2. Beth yw'r pethau negyddol am weithio ym maes gofal cymdeithasol?
3. Beth fyddai'n gwella eich profiad o weithio ym maes gofal cymdeithasol?
Mae'r ymatebion yn darparu rhagor o dystiolaeth a chipluniau cyfoethocach o brofiadau gweithwyr gofal yng Nghymru. Maent yn adlewyrchu llawer o'r materion a nodwyd yn y dadansoddiad uchod o'r arolwg, ac yn tynnu sylw at y cysylltiadau rhyngddynt. 
[bookmark: _Toc241488483]Agweddau cadarnhaol ar waith gofal cymdeithasol
Darparodd yr ymatebwyr 5,586 o sylwadau ar agweddau cadarnhaol gwaith gofal cymdeithasol.
Mae Ffigur 12 yn dangos y pum deg gair mwyaf poblogaidd a nodwyd ym mhob ymateb ar agweddau cadarnhaol ar weithio ym maes gofal cymdeithasol. Mae'n tynnu sylw at yr ystyr a'r boddhad y mae ymatebwyr yn ei gael o’u gwaith drwy wneud gwahaniaeth i ansawdd bywyd eraill. (Ceir rhestr amleddau yn Atodiad 1).
[bookmark: _Toc242366657]Ffigur 12: Beth yw'r pethau cadarnhaol am weithio ym maes gofal cymdeithasol? Y 50 gair mwyaf cyffredin
[image: Ffigur 12: Beth yw'r pethau cadarnhaol am weithio ym maes gofal cymdeithasol? Y 50 gair mwyaf cyffredin]

Roedd dadansoddiad pellach o'r sylwadau yn cefnogi’r canfyddiadau a nodwyd yn Adran 7 yn ymwneud â chymhelliant, pwrpas a chyfraniad cymdeithasol. Y themâu cadarnhaol mwyaf cyffredin oedd “gwneud gwahaniaeth cadarnhaol” a “helpu eraill”. Disgrifiodd yr ymatebwyr weld effaith uniongyrchol eu gwaith ar fywydau pobl, o welliannau bach bob dydd i newid mwy arwyddocaol, hirdymor. Nododd yr ymatebwyr yn aml eu bod yn “mwynhau” neu’n “caru” eu gwaith yn cefnogi pobl eraill. Maent yn aml yn disgrifio gofal cymdeithasol fel gwaith gwerth chweil a boddhaus, gan gyfeirio ato fel “galwad”, gwaith sy’n “bwysig”, lle maent yn “rhoi yn ôl” neu’n “cyfrannu at gymdeithas”. Mae'r tri dyfyniad canlynol yn cyfleu'r thema hon:
“Un o’r pethau mwyaf cadarnhaol yw gwybod bod eich gwaith yn gwella bywydau pobl go iawn. Mae cefnogi unigolion i gynnal urddas, annibyniaeth a lles yn gallu bod yn werth chweil, yn enwedig pan fyddwch chi’n gweld cynnydd neu fwy o hyder dros amser.” 
(Gweithiwr cartref gofal i oedolion, gwrywaidd)

“I fi, mae gweithio ym maes gofal cymdeithasol yn rhoi boddhad oherwydd galla i wneud gwahaniaeth go iawn i fywydau pobl, meithrin cysylltiadau dilys, a chefnogi pobl i deimlo’n ddiogel ac yn werthfawr. Hyd yn oed ar ddiwrnodau anodd, mae'n rhoi ymdeimlad cryf o bwrpas a chyflawniad i fi, gan wybod bod fy ngofal yn wirioneddol bwysig.”
(Gweithiwr cymdeithasol i blant, benywaidd)

“Gwneud gwahaniaeth i fywydau unigolion ac elwa ar wneud rhan fach o’u diwrnod yn well. Cael gweld sut mae'r gefnogaeth rydych chi'n ei rhoi yn eu helpu i elwa ac i gyflawni nodau, a gweld y cynnydd yn eu datblygiad personol, pa mor bell maen nhw wedi dod ac faint maen nhw wedi’i gyflawni. O beidio ag ymddiried i ymddiried a rhoi cynnig ar weithgareddau newydd, gan ennill eu hannibyniaeth eu hunain gyda chefnogaeth weithredol a sgiliau cymdeithasol gwell. A'u hapusrwydd o gael gofal efallai nad ydyn nhw wedi’i dderbyn erioed" 
(Gweithiwr gofal cartref, benywaidd)

Perthnasoedd oedd y thema amlycaf ond un. Nododd llawer o ymatebwyr eu bod wedi meithrin cysylltiadau cryf ac ymddiriedus â'r bobl maen nhw'n eu cefnogi a'u teuluoedd, yn aml dros gyfnodau hir. Cafwyd boddhad o gefnogi annibyniaeth, darparu urddas, a gwella ansawdd bywyd. Tynnodd yr ymatebwyr sylw hefyd at berthnasoedd cadarnhaol gyda chydweithwyr, a gwerthfawrogi gweithio fel rhan o dimau cefnogol, gan rannu synnwyr o bwrpas. Mae'r tri dyfyniad canlynol yn tynnu sylw at yr ymdeimlad o foddhad wrth helpu eraill a'r perthnasoedd cadarnhaol a ffurfir:

“Dim ond tri o bobl dw i’n gofalu amdanyn nhw, sy’n wych i fi nawr, rydyn ni fel teulu” 
(Gweithiwr cymorth i oedolion, benywaidd)

“Nid ticio bocsys neu orffen rhestr dasgau yw e. Mae'n ymwneud â'r cysylltiad. Rydych chi'n cael clywed eu straeon, deall beth sy'n eu cyffroi, a meithrin ymddiriedaeth go iawn. A dweud y gwir, mae'r perthnasoedd yna'n dysgu mwy i chi am empathi a gwydnwch nag y gallai unrhyw werslyfr.”
(Gweithiwr cartref gofal i oedolion, gwrywaidd)

“Rydych chi'n meithrin perthnasoedd da gyda chydweithwyr sydd wir yn gofalu am y bobl maen nhw'n gweithio gyda nhw ac yn cyflawni canlyniadau da iddyn nhw.”
(Gweithiwr cymdeithasol i oedolion, benywaidd)

Roedd un thema llai amlwg, a oedd yn cynrychioli lleiafrif o'r sylwadau, yn ymwneud ag ansawdd swydd a gwaith teg. Roedd hyn yn cynnwys mynediad at hyfforddiant, diogeledd cyflogaeth, a hyblygrwydd, a oedd yn helpu rhai ymatebwyr i reoli cyfrifoldebau personol a chydbwysedd rhwng bywyd a gwaith. Mae'r pedwar dyfyniad canlynol yn enghreifftiau o hyn:

“Mae yna gyfleoedd ar gyfer hyfforddiant a datblygiad… bob amser ar gael os ydych chi eu heisiau.”
(Rheolwr gwaith cymdeithasol, benywaidd)

“…Ennill sgiliau gwerthfawr fel cyfathrebu ac empathi. Bodlonrwydd personol yn y swydd. Cyfleoedd ar gyfer datblygiad gyrfa. Diogeledd swydd da oherwydd y galw uchel.”
(Cynorthwyydd gofal, benywaidd)

“Gyda rota dreigl sefydledig dros dair wythnos, galla i reoli’r cydbwysedd rhwng fy mywyd a gwaith gan fwynhau amser o safon i ffwrdd o’r gwaith yn rheolaidd”
(Gweithiwr cymorth oedolion sy’n agored i niwed, benywaidd)

“Gwneud gwahaniaeth i fywydau pobl, datblygiad gyrfa, swyddi diogel – bydd angen gofal ar bobl bob amser”
(Rheolwr gofal cartref, benywaidd) 

Darparodd yr ymatebwyr 5,826 o sylwadau ar agweddau negyddol gwaith gofal cymdeithasol. Mae Ffigur 13 yn dangos y pum deg gair mwyaf cyffredin a nodwyd mewn ymatebion ynghylch agweddau negyddol ar weithio ym maes gofal cymdeithasol (mae’r tabl amlder yn Atodiad 1). Mae'n nodi materion fel cyflog, oriau a staffio fel rhai problemus, ochr yn ochr â phwysau gofal cymdeithasol fel gwaith â lefel sylweddol o gyfrifoldeb. Ymddengys bod rheolwyr a diffyg cefnogaeth yn ffactorau sy’n codi mewn profiadau negyddol. Maent hefyd yn pwysleisio gofynion emosiynol a straen gwaith gofal cymdeithasol, a phroblemau gyda chyflog.

[bookmark: _Toc242366658]Ffigur 13: Beth yw'r pethau negyddol am weithio ym maes gofal cymdeithasol? Y 50 gair mwyaf cyffredin

Dangosodd dadansoddiad pellach o'r ymatebion ynghylch agweddau negyddol ar waith gofal bryderon sylweddol ynghylch cyflog isel.  Barnwyd nad yw'r cyflog yn adlewyrchu lefel cyfrifoldebau ac ymdrech gweithwyr gofal cymdeithasol, ac mae'n isel o'i gymharu â sectorau eraill. Mae'r sylwadau canlynol yn cyfleu’r teimlad hwn: 

“Mae’r cyflog yn annigonol ar gyfer lefel uchel o gyfrifoldebau”
(Gweithiwr cartref gofal i oedolion, benywaidd)

“Cyflog isel, llwythi gwaith gormodol, straen emosiynol, a diffyg statws proffesiynol canfyddedig.”
(Gweithiwr cartref gofal i oedolion, benywaidd)

“Mae’r cyflog yn isel o’i gymharu â graddau tebyg ym maes iechyd”
 (Gweithiwr cymdeithasol plant a theuluoedd, benywaidd) 
Nododd nifer fach o sylwadau deimladau negyddol ynglŷn â chofrestru hefyd. Awgrymwyd y dylai fod mwy o fanteision i gofrestru, ei bod yn anodd rheoli'r gofynion hyfforddi, y dylai fod am ddim, y dylid ei ddiddymu neu y dylai’r cyflogwr dalu amdano. 

“Mae cofrestru yn fater negyddol! Mae'n rhaid i bobl dalu i weithio yn y sector heriol yma heb ddealltwriaeth glir o ble mae'r arian yna'n mynd a beth yw'r budd iddyn nhw! Mae'n honni ei fod yn proffesiynoli'r sector gofal heb gefnogaeth i fusnesau bach allu talu cyfraddau cyflog proffesiynol.”  
(Gweithiwr cartref gofal i oedolion, benywaidd)

Disgrifiodd yr ymatebwyr eu gwaith fel gwaith sy'n heriol yn emosiynol ac yn feddyliol. Disgrifiwyd straen, blinder ac effaith gweithio gyda phobl â thrawma neu anghenion cymhleth, gyda llawer yn nodi'r angen am “fwy o staff”, a “llwythi achosion is”, i leihau pwysau a gorludedd. Yn aml, nododd ymatebwyr nad oedd gan y sector ddigon o adnoddau, gyda chyfyngiadau ariannol yn effeithio ar staffio, gwasanaethau ac amodau gwaith. Roedd hyn yn cynnwys cyllid ac adnoddau cyfyngedig, bylchau mewn gwasanaethau ac amseroedd aros hir, diffyg offer neu amgylcheddau addas a phwysau i “wneud mwy gyda llai”. Ystyriwyd bod y cyfyngiadau hyn yn effeithio ar staff a'r bobl maen nhw'n eu cefnogi, gan leihau gofal weithiau i ymagweddau mwy “trafodol” neu sy’n "seiliedig ar dasgau". Mae'r dyfyniadau canlynol yn enghraifft o'r materion hyn:

“Mae yna ddyddiau pan nad oes digon o weithwyr ar sifft. Rydych chi eisiau rhoi amser, urddas a sylw priodol i bob unigolyn, ond rydych chi'n rasio yn erbyn y cloc.”
(Gweithiwr cartref gofal i oedolion, gwrywaidd)

“Mae prinder staff yn golygu bod pwysau ar weithwyr.”
(Gweithiwr cymdeithasol plant a theuluoedd, gwrywaidd)

Cafodd oriau gwaith a sifftiau hir neu anghymdeithasol eu crybwyll yn aml hefyd. Roedd arferion fel sifftiau 12 awr, gwaith nos, a’r natur anrhagweladwy wrth amserlennu rotas gwaith yn creu ymdeimlad o bryder a phwysau. Disgrifiodd rhai heriau o ran cynnal cydbwysedd rhwng bywyd a gwaith o ganlyniad i hyn.
“Oriau anghymdeithasol a hir.”
(Gweithiwr cartref gofal i oedolion, benywaidd)

“Gorweithio heb ddigon o dâl a diffyg cydbwysedd rhwng bywyd a gwaith”
(Gweithiwr gofal cartref, benywaidd)

Er bod perthnasoedd yn aml yn cael eu hystyried yn rhywbeth cadarnhaol (fel y dangosir uchod), cododd nifer lai o ymatebwyr bryderon ynghylch diwylliant y gweithle hefyd. Roedd hyn yn cynnwys diffyg cefnogaeth neu oruchwyliaeth, cyfathrebu gwael ac arweinyddiaeth wael, teimlo eu bod yn cael eu tanbrisio neu nad oeddent yn cael eu clywed, ac awgrymu y gall perthnasoedd yn y gweithle a deinameg tîm effeithio'n negyddol ar brofiadau gwaith. Mewn sylwadau mwy negyddol, disgrifiodd lleiafrif o ymatebwyr brofiadau o ffafriaeth, bwlio, neu wahaniaethu, er bod y rhain yn brofiadau a adroddwyd yn llai cyffredin.

“Dim cefnogaeth gan reolwyr”
(Gweithiwr gofal cartref, benywaidd)

“Fawr ddim tryloywder nac atebolrwydd gan yr uwch arweinwyr”
(Rheolwr gwaith cymdeithasol, benywaidd)

I grynhoi, dangosodd y dadansoddiad fod agweddau cadarnhaol a negyddol ar waith gofal cymdeithasol yn gysylltiedig: 
· Mae'r rôl yn cael ei hystyried yn eang fel un werth chweil a boddhaus, ond hefyd yn heriol – yn emosiynol ac yn gorfforol – gan arwain at straen.
· Yn aml, profir yr ymdeimlad cryf o bwrpas ac ystyr ochr yn ochr â phwysau amser, diffyg cefnogaeth a chyfyngiadau adnoddau, sy’n ei danseilio.
· Mae perthnasoedd yn gryfder allweddol, ond gall staffio a diwylliant sefydliadol effeithio ar hyn, gan gynnwys arferion rheoli gwael.
· Mae cyfleoedd digonol ar gyfer gwaith yn darparu sefydlogrwydd a hyblygrwydd, ond maent yn arwydd o ddiffyg staffio yn y sector.
· Roedd buddion ymarferol fel hyblygrwydd a diogeledd swydd yn llai amlwg mewn perthynas â’r ffactorau cadarnhaol, ac roedd pryderon ynghylch cyflog, llwyth gwaith, cydbwysedd rhwng bywyd a gwaith a chefnogaeth yn ffactorau negyddol amlwg.

[bookmark: _Toc241488484]Gwella gwaith gofal cymdeithasol
Roedd 5,644 o sylwadau ar welliannau i brofiadau o weithio ym maes gofal cymdeithasol. Roedd y rhain yn canolbwyntio ar gyflog, staffio a llwyth gwaith, hyfforddiant a datblygiad, a chydnabyddiaeth. Mae Ffigur 14 yn dangos yr hanner cant gair sy'n gysylltiedig â gwelliannau posibl a nodwyd fwyaf. 
[image: Ffigur 14:  Newidiadau i wella profiadau o weithio ym maes gofal cymdeithasol: Y 50 gair mwyaf cyffredin][bookmark: _Toc242366659]Ffigur 14:  Newidiadau i wella profiadau o weithio ym maes gofal cymdeithasol: Y 50 gair mwyaf cyffredin



Roedd cyflog a buddion yn faterion a godwyd yn aml. Pwysleisiodd gweithwyr yr angen am gyflog gwell ochr yn ochr â thelerau gwell fel absenoldeb â thâl, tâl salwch a phensiynau, sy'n adlewyrchu sgiliau a chyfrifoldebau'r gwaith. Rhestrwyd cyfraddau uwch fesul awr gyda chynnydd am oramser ac oriau anghymdeithasol, datblygu graddfeydd cyflog safonol cenedlaethol, cydraddoldeb â'r GIG a phroffesiynau cyhoeddus eraill, ac amser teithio digonol (a thâl) yn aml. Pwysleisiodd yr ymatebwyr fod cyflogau isel anghyfiawn yn gwneud iddynt deimlo eu bod yn cael eu tanbrisio, a’i fod yn annheg o'i gymharu â sectorau eraill.

“Dylai’r cyflog adlewyrchu’r cyfrifoldeb, y llafur emosiynol, a’r sgil sy’n gysylltiedig â’r gwaith.”
(Gweithiwr gofal cymdeithasol i oedolion, benywaidd)

“Cyflog gwell, amodau gwell – llwyth achosion y gellir ei reoli, cyllid i gynnig gwasanaethau a all gefnogi pobl go iawn.”
(Gweithiwr cymdeithasol i oedolion, benywaidd)

Galwodd yr ymatebwyr am well cyflog, nid yn unig o ran lefel cyflog, ond o ran lefel cyfrifoldeb, amser sy'n gysylltiedig â threfnu gwaith a chydraddoldeb â gweithwyr proffesiynol eraill: 

“Cael eich talu am amser aros rhwng galwadau”
	(Gweithiwr gofal cartref, benywaidd)

“Cyflog deniadol, posibiliadau i newid gyrfa gyda’r sgiliau a gafwyd. Cael cydnabyddiaeth fel sy’n digwydd yn achos nyrsys a meddygon.”
	(Gweithiwr cymdeithasol plant ac oedolion, gwrywaidd) 

O ran cydbwysedd rhwng bywyd a gwaith, tynnodd yr ymatebwyr sylw at heriau parhaus yn ymwneud ag oriau gwaith a phatrymau sifftiau.  Roedd y rhain yn cynnwys sifftiau hir, rotas afreolaidd, ac amserlenni anghymdeithasol ac anrhagweladwy, yn ogystal â phwysau, dwyster a gofynion y swydd. Roedd y rhain yn cyfyngu ar allu gweithwyr i gynnal cydbwysedd iach rhwng bywyd a gwaith ac yn cyfrannu at flinder a straen. 

“Yn bersonol, hoffwn weld sifftiau gwaith byrrach. Ar hyn o bryd, rwy'n gweithio sifftiau 12 awr sydd, yn fy marn i, yn rhy hir yn gorfforol ac yn feddyliol.”
(Gweithiwr cartref gofal i oedolion, benywaidd)

“Cyflog sy’n adlewyrchu’r rôl ac oriau anghymdeithasol. Rota tecach sy'n adlewyrchu hobïau a diddordebau y tu allan i'r gwaith… mae’n amhosib dilyn unrhyw beth sydd ar adeg benodol yn yr wythnos. Mae diffyg cydbwysedd rhwng bywyd a gwaith yn y sector yma yn rheswm mawr dros adael y sector.”
	(Gweithiwr cymorth, benywaidd)

Roedd lefelau staffio a llwyth gwaith hefyd yn bryderon amlwg. Disgrifiodd llawer o ymatebwyr lwyth gwaith uchel, pwysau amser, a staffio annigonol fel heriau allweddol sy'n effeithio ar ansawdd swydd a'r gallu i ddarparu gofal. Trafodwyd lleihau biwrocratiaeth a llwythi gwaith realistig fel ffyrdd o ganiatáu digon o amser ar gyfer gofal a chymorth uniongyrchol. Ymhlith yr awgrymiadau roedd cynyddu ymgyrchoedd recriwtio, symleiddio prosesau cyflogi a chefnogi recriwtio rhyngwladol i leddfu pryderon staffio. Awgrymwyd hefyd prosesau gwell ar gyfer cynllunio amserlenni a dyrannu llwyth gwaith, cymarebau staffio diogel, sifftiau byrrach, seibiannau digonol a dewis sifftiau.
Amlygwyd cefnogaeth fel ffactor pwysig sy'n llywio profiad o ddydd i ddydd. Pwysleisiodd yr ymatebwyr mor werthfawr yw arweinyddiaeth gefnogol, cyfathrebu clir, a chael eu clywed o fewn sefydliadau. Ymhlith y datrysiadau a gynigiwyd roedd cynlluniau cydnabyddiaeth ffurfiol, adborth rheolaidd a systemau gwerthuso.
Mewn thema llai amlwg, canolbwyntiodd yr ymatebwyr ar hyfforddiant a datblygiad gyrfa, gan dynnu sylw at bwysigrwydd hyfforddiant perthnasol, hygyrch, wedi'i ariannu a llwybrau dilyniant cliriach. Roedd llwybrau cynnydd yn aml yn cael eu trafod mewn perthynas â graddfeydd cyflog. 
Ar draws y themâu hyn, pwysleisiodd yr ymatebwyr bwysigrwydd gallu cynnal gofal ystyrlon sy'n canolbwyntio ar yr unigolyn, gydag adnoddau priodol, cydnabyddiaeth, strwythurau sefydliadol ac awdurdodau priodol i gefnogi. Mae'r dyfyniad olaf isod yn mynegi llawer o'r materion allweddol a amlygwyd gan y data.
“A dweud y gwir, pe bai ychydig o bethau allweddol yn newid, byddai’r maes gofal cymdeithasol yn llawer mwy deniadol i weithio ynddo. Yn gyntaf, byddai cyflog gwell yn gwneud gwahaniaeth enfawr. Mae lefel y cyfrifoldeb mewn gofal cymdeithasol yn uchel o ran cefnogi pobl fregus, ymdrin â meddyginiaeth, materion diogelu, gofal personol, ond yn aml dydy'r cyflog ddim yn adlewyrchu hynny. Pan fydd pobl yn teimlo eu bod yn cael eu gwerthfawrogi'n ariannol, maen nhw'n fwy tebygol o aros a thyfu yn y rôl. Yn ail, byddai lefelau staffio gwell yn lleihau gorludedd staff. Mae llawer o weithwyr yn gadael nid oherwydd nad ydyn nhw’n poeni, ond oherwydd eu bod nhw wedi blino'n lân. Byddai cael digon o staff ar sifftiau yn golygu gofal mwy diogel i gleientiaid a llai o bwysau ar weithwyr. Newid pwysig arall fyddai dilyniant gyrfa clir. Pe bai yna lwybrau mwy amlwg o swyddi cymorth gofal i uwch swyddi, nyrsio, rheoli, neu gymorth arbenigol, byddai pobl yn gweld gofal cymdeithasol fel gyrfa hirdymor yn hytrach na swydd dros dro. Byddai cefnogaeth iechyd meddwl gwell i staff o gymorth hefyd. Mae ochr emosiynol y gwaith yma’n drwm. Byddai goruchwyliaeth reolaidd, cyfleoedd i drafod, a chefnogaeth les wir yn gwneud i bobl deimlo bod rhywun yn gofalu amdanyn nhw hefyd, yn hytrach na dim ond disgwyl iddyn nhw ofalu am eraill. Byddai cydnabyddiaeth gyhoeddus gryfach a mwy o barch i'r proffesiwn yn mynd yn bell hefyd. Mae gofal cymdeithasol yn waith medrus a hanfodol. Pan fydd cymdeithas a llunwyr polisïau yn ei drin fel 'na, bydd mwy o bobl yn ei weld fel proffesiwn gwerthfawr. Yn olaf, byddai mwy o gyfleoedd hyfforddiant a datblygiad proffesiynol yn meithrin hyder a chymhwysedd. Pan fydd gweithwyr yn teimlo eu bod wedi'u paratoi a'u cefnogi, mae boddhad swydd yn cynyddu. Wrth wraidd y peth, mae pobl yn cael eu denu at waith ystyrlon ac mae gofal cymdeithasol yn ystyrlon. Ond er mwyn denu a chadw pobl dda, mae'n rhaid i'r sector ddangos ei fod yn eu gwerthfawrogi nhw cymaint ag y maen nhw'n gwerthfawrogi'r bobl maen nhw'n eu cefnogi.”
(Gweithiwr cartref gofal i oedolion, gwrywaidd)


[bookmark: _Toc241488485]13.  Casgliad
Mae'r adroddiad hwn wedi amlinellu nodweddion gweithwyr gofal cymdeithasol yng Nghymru, y gwaith maen nhw'n ei wneud a'u profiadau ac amodau gwaith. Mae'r canfyddiadau a gyflwynir yn seiliedig ar 7,565 o ymatebion. Er eu bod o bosibl yn cael eu heffeithio gan ragfarn cynrychiolaeth, maent yn rhoi cipolwg gwerthfawr ar brofiadau a safbwyntiau ystod eang o bobl sy'n gweithio yn y sector gofal cymdeithasol yng Nghymru. 
Mae cyfansoddiad yr ymatebwyr gofal cymdeithasol yn parhau i fod yn fenywod yn bennaf ac mae'n amrywiol o ran ethnigrwydd. Mae gan lawer o staff rolau gofalu 'deuol' – gofalu yn y gwaith a gartref. 
Yn yr un modd ag arolygon y gorffennol, mae'r canfyddiadau a nodir yn yr adroddiad hwn yn dangos gweithlu ymroddedig sy'n cael ei yrru gan werthoedd. Mae “gwneud gwahaniaeth cadarnhaol” a “helpu eraill” yn parhau i fod yn atyniadau amlwg i bobl i rolau gofal cymdeithasol, gyda llawer o werth yn cael ei roi ar y cymhelliant mewnol neu ddyngarol i wella a chyfrannu at fywydau eraill. 
Fodd bynnag, mae'r data'n awgrymu bod angen parhaus i ddatblygu mentrau gwaith teg – sy'n canolbwyntio ar wobrwyo teg, cefnogaeth, parch, cynnydd gyrfa a sefydlogrwydd. Mae mynd i'r afael â materion sefydliadol o ran ansawdd swydd, fel dwyster gwaith, ymreolaeth, staffio a chydbwysedd rhwng bywyd a gwaith, yn angenrheidiol i wella lles y gweithlu. 
Er bod llawer o'r ymatebwyr yn gweithio mewn amgylcheddau cadarnhaol, mae'r bwriad i adael y sector yn parhau i fod yn uchel, sef un o bob pedwar gweithiwr.  Mae’r canfyddiadau'n tynnu sylw at sawl her gysylltiedig sy'n effeithio'n negyddol ar y gweithlu gofal cymdeithasol yng Nghymru. Mae'r rhain wedi'u gwreiddio yn bennaf yn agweddau strwythurol gwaith teg ac ansawdd swyddi. Maent yn cynnwys cyflog, llwyth gwaith, dilyniant swydd a llais, ochr yn ochr ag arferion sefydliadol a rheoli sy'n llunio profiadau gwaith o ddydd i ddydd ac yn achosi pwysau amser sylweddol a dwyster gwaith uchel. 
Er bod boddhad â thelerau ac amodau yn parhau i fod yn gymharol gadarnhaol ar draws y gweithlu, bu gostyngiad mewn boddhad ers arolwg y llynedd. Mae anfodlonrwydd â chyflog yn ganfyddiad parhaus, yn enwedig ymhlith gweithwyr gofal rheng flaen, ac mae'n cyd-fynd â’r ffaith bod y rhan fwyaf o'r ymatebwyr yn nodi anawsterau ariannol neu nad ydyn nhw ond yn 'ymdopi, ar y cyfan'. Mae hyn er gwaethaf y ffaith bod y rhan fwyaf o'r ymatebwyr bellach yn cael y Cyflog Byw Gwirioneddol neu’n uwch. Yn fwy cyffredinol, mae sylwadau ansoddol gan ymatebwyr yn dangos galwadau am fwy o gydraddoldeb o ran cyflog ac amodau gyda'r rhai sy'n gweithio mewn rolau yn y GIG. 
O ran hyfforddiant, mae'r canfyddiadau'n awgrymu boddhad cyffredinol â'r ddarpariaeth bresennol, fodd bynnag, mae bron i hanner yr ymatebwyr yn parhau i fynegi angen am fwy o hyfforddiant i ddatblygu eu gyrfaoedd. Gallai hyn adlewyrchu diddordeb cynyddol gan weithwyr unigol i ddatblygu eu llwybr gyrfa ym maes gofal cymdeithasol.  Gellid ystyried hyn yn ffafriol hefyd, fel arwydd o fuddsoddiad galwedigaethol wrth geisio’r hyfforddiant cywir i wneud y gwaith yn dda ac i wneud cynnydd. Fodd bynnag, mae nifer o rwystrau rhag hyfforddiant yn parhau i fodoli, gan gynnwys diffyg cyllid, llwythi gwaith uchel a diffyg amser pwrpasol. 
Cafodd cwestiynau am ddefnyddio offer deallusrwydd artiffisial (AI) eu cynnwys am y tro cyntaf eleni. Mae'r canfyddiadau'n rhoi cipolwg cynnar i'r defnydd ohono. Adroddodd llai na thraean o'r ymatebwyr eu bod yn defnyddio offer AI sy'n berthnasol i'w rôl yn achlysurol neu'n rheolaidd. Gweithwyr cymdeithasol oedd y grŵp mwyaf a nododd ddefnydd achlysurol neu reolaidd. Gallai hyn adlewyrchu'r cynnydd mewn defnydd o offer ac adnoddau AI mewn adrannau awdurdodau lleol, er enghraifft offer ysgrifennydd digidol. Mae angen mwy o dystiolaeth ynghylch y defnydd o offer AI ac a yw'r rhain yn gwneud gwahaniaeth o ran cynhyrchiant a llwyth gwaith. Mae hyn yn arbennig o wir yng ngoleuni'r ffaith bod llwyth gwaith yn cael ei grybwyll fel ffactor arwyddocaol sy'n achosi straen sy'n gysylltiedig â gwaith. Mae angen mwy o sylw ar y defnydd o AI fel marchnad sy'n ehangu'n gyflym gydag argaeledd cynyddol o offer sydd wedi'u hanelu at y sector gofal cymdeithasol. 
Yn olaf, mae ymatebwyr yn nodi llawer o feysydd lle gellir gwella gwaith gofal cymdeithasol a'i wneud yn sector mwy deniadol i weithio ynddo. Mae sylwadau'r ymatebwyr yn rhoi cipolwg gwerthfawr ar feysydd o flaenoriaeth uchel ar gyfer newid a gwella. Maen nhw'n galw am welliannau ar draws cyflog a buddion, sy'n gysylltiedig ag awydd i weld gwelliannau mewn lefelau cadw staff a morâl. Maen nhw eisiau gweld arweinyddiaeth a goruchwyliaeth gefnogol, llai o waith gweinyddol, cynnydd mewn lefelau staffio, a gostyngiadau cysylltiedig mewn llwythi achosion a dwyster gwaith. Mae yna alw am lwybrau gyrfa mwy pendant a chydbwysedd gwell rhwng bywyd a gwaith er mwyn ymdopi â llafur emosiynol a heriol.  Nododd yr ymatebwyr hefyd yr angen i newid canfyddiadau’r cyhoedd o waith gofal, a chynyddu cydnabyddiaeth a gwerthfawrogiad o’r rhai sy’n gweithio yn y sector. 
Mae'r canfyddiadau'n dangos bod y gweithlu'n ymroddedig iawn ac yn cael ei yrru gan werthoedd, ond mae'r perygl o golli gweithwyr yn parhau i fod yn uchel. Mae lles, llwyth gwaith a phwysau ariannol yr ymatebwyr yn parhau, gyda dadansoddiad yn dangos lefelau uchel o straen, caledi ariannol ac amgylcheddau gwaith anodd. Mae'n ymddangos bod gan waith cymdeithasol heriau penodol o'i gymharu â rolau eraill (a adroddodd am fwy o bwysau llwyth gwaith, gallu is i ddiwallu anghenion, a mwy o fiwrocratiaeth). 
Mae'n gadarnhaol gweld bod ymatebwyr yn galw am fwy o amser pwrpasol ar gyfer gwaith uniongyrchol ystyrlon gyda phobl sy'n ceisio gofal a chymorth, a gostyngiad mewn tasgau gweinyddol i hwyluso hyn. Mae hyn unwaith eto’n tynnu sylw at ymrwymiad personol a galwedigaethol pobl sy’n gweithio yn y sector i wneud gwahaniaeth gwirioneddol i fywydau pobl, a bod gan eu gwaith bwrpas ac effaith. 


[bookmark: _Toc241488486]Atodiad 1: Canlyniadau amlder geiriau

Cynhyrchwyd y rhestrau amlder geiriau yn NVivo 14 ar y set ymatebion lawn (gan gynnwys ymatebion Cymraeg, a gyfieithwyd i’r Saesneg) ar gyfer pob cwestiwn (y ffactorau cadarnhaol, negyddol a gwelliannau). Cafodd geiriau o dan dri nod eu heithrio. Cafodd yr union eiriau eu cynnwys yn y cyfrifon, nid gyda geiriau â choesynnau na chyfystyron (lle byddai 'gwahaniaeth' a 'gwahanol', neu 'helpu' a 'chefnogi' yn cael eu cyfrif gyda'i gilydd).  Mae Tabl A1 yn dangos cyfrifon geiriau ar gyfer yr hanner cant o eiriau a nodwyd amlaf yn ymatebion y cwestiwn ynghylch ffactorau cadarnhaol, mae Tabl A2 yn dangos cyfrifon geiriau ar gyfer y cwestiwn am ffactorau negyddol, ac mae Tabl A3 yn dangos cyfrifon geiriau ar gyfer gwelliannau. Defnyddiwyd y cyfrifiadau hyn i gynhyrchu'r cymylau geiriau. 
Tabl A1: Y 50 gair cadarnhaol mwyaf cyffredin
	Gair
	Nifer

	Pobl
	2643

	Gwahaniaeth
	1552

	Gwneud
	1360

	Bywydau
	1175

	Helpu
	916

	Bywyd
	819

	Gofal
	728

	Swydd
	685

	Cefnogaeth
	657

	Gwneud
	656

	Gwobrwyol
	601

	Gweithio
	581

	Gwaith
	565

	Cefnogi
	422

	Cadarnhaol
	417

	Cymorth
	405

	Eraill
	376

	Unigolion
	370

	Diwrnod
	344

	Da
	319

	Cymdeithasol
	315

	Boddhad
	314

	Rhywun
	312

	Abl
	284

	Gweld
	282

	Byw
	275

	Teimlo
	237

	Bregus
	231

	Mwynhau
	227

	Angen
	225

	Cariad
	217

	Teuluoedd
	211

	Hoffi
	206

	Sgiliau
	205

	Gwahanol
	203

	Pobl
	202

	Gofalgar
	196

	Cael
	190

	Effaith
	188

	Hapus
	182

	Plant
	178

	Tîm
	170

	Perthnasoedd
	169

	Gwasanaeth
	167

	Cwrdd
	160

	Gwell
	158

	Annibyniaeth
	156

	Newydd
	155

	Preswylwyr
	155

	Ystyrlon
	146











Tabl A2: Y 50 gair negyddol mwyaf cyffredin
	Gair
	Nifer

	Tâl
	1863

	Gwaith
	1166

	Oriau
	1108

	Isel
	912

	Staff
	880

	Gofal
	879

	Hir
	801

	Diffyg
	696

	Gweithio
	578

	Pobl
	566

	Cefnogaeth
	565

	Gwael
	553

	Amser
	509

	Cymdeithasol
	483

	Digon
	473

	Swydd
	465

	Rheolwyr
	370

	Uchel
	318

	Weithiau
	306

	Straen
	277

	Gormod
	261

	Â thâl
	250

	Gweithwyr
	245

	Cyfrifoldeb
	240

	Cael
	225

	Emosiynol
	222

	Bywyd
	222

	Iechyd
	211

	Adnoddau
	206

	Heriol
	203

	Rôl
	196

	Pwysau
	188

	Teimlo
	186

	Wastad
	184

	Cyflog
	177

	Anodd
	174

	Gwasanaeth
	174

	Amser
	174

	Gwasanaethau
	172

	Sifftiau
	166

	Llawer
	161

	Cyllid
	159

	Hoffi
	159

	Beichus
	158

	Oherwydd
	152

	Caled
	150

	Anghymdeithasol
	150

	Emosiynol
	148

	Meddyliol
	147

	Arian
	147







Tabl A3: Y 50 gair mwyaf cyffredin ar gyfer gwelliannau
	Gair
	Nifer

	Tâl
	2810

	Gwell
	1952

	Staff
	1040

	Gwaith
	982

	Gofal
	867

	Cefnogaeth
	703

	Uwch
	602

	Pobl
	514

	Cymdeithasol
	490

	Gweithio
	480

	Oriau
	413

	Hyfforddiant
	401

	Gweithwyr
	396

	Cynnydd
	371

	Amser
	368

	Swydd
	360

	Sector
	324

	Cyflog
	291

	Cydnabyddiaeth
	286

	Tâl
	277

	Llai
	268

	Gwneud
	268

	Gyrfa
	249

	Rheolwyr
	244

	Â thâl
	238

	Gofalwyr
	207

	Da
	204

	Cynnydd
	189

	Rôl
	178

	Staffio
	174

	Cyflog
	173

	Iechyd
	172

	Arian
	166

	Amodau
	164

	Cyfradd
	164

	Bywyd
	160

	Cyfleoedd
	156

	Buddion
	153

	Cael
	151

	Deniadol
	150

	Cymorth
	150

	Gwell
	148

	Hefyd
	142

	Angen
	139

	Ond
	132

	Lefelau
	131

	Cyllid
	128

	Cynnydd
	125

	Rheolwyr
	124

	Cydbwysedd
	123

